title: Kapasitiivinen kytkeytyminen

text: Kapasitiivisia häiriöitä voidaan välttää estämällä niiden syntyminen, katkaisemalla niiden eteneminen ja parantamalla häiriöiden sietoa. Kapasitiivisen häiriön määrää voidaan vähentää kasvattamalla johtimien välistä etäisyyttä ja lyhentämällä johtimien pituutta. Jos johtimien välinen etäisyys on kolme kertaa johtimen halkaisija, on kapasitiivisen häiriön määrä enää hyvin pientä, tämän jälkeen etäisyyden vaikutus pienenee merkittävästi. Käyttämällä johtimessa suojamaadoitettua kuorta, muodostuu johtimen ympärille Faradayn häkki, joka eristää lähes täysin häiriöjännitteiltä, sillä tällöin sähkökenttä johtuu kuoreen eikä itse johtimeen. Pidemmät kaapelit saattavat vaatia useampia maadoituksia. Kaapelien eristystä heikentää usein se, että johtimien päät tulevat hiukan suojakuoren reunan yli. Joskus johtimissa käytetään punottua suojakuorta, joka sisältää pieniä reikiä eikä silloin toimi yhtä tehokkaasti kuin koko johtimen peittävä kuori, joka puolestaan on hyvin jäykkää sekä kallista valmistaa. Kapasitiivista häiriötä voidaan myös vähentää asettamalla johtimet niin, että niiden kohtisuora pinta-ala on mahdollisimman pieni. Tällöin johdinten välinen kapasitanssi on pienimmillään. Kapasitiivisen kytkeytymisen aiheuttamia häiriöitä voidaan torjua esimerkiksi kaventamalla taajuuskaistaa suodattimien avulla.


title: Juha Jokela (tutkija)

text: Juha Jokela on suomalainen tutkija. Hän työskentelee Ulkopoliittisen instituutin Euroopan unioni -tutkimusohjelman ohjelmajohtajana.


title: Juha Jokela (tutkija)

text: Koulutukseltaan Jokela on Doctor of Philosophy Bristolin yliopistosta ja Bachelor of Social Science Birminghamin yliopistosta. Hän on työskennellyt tutkijatohtorina ja johtajana Helsingin yliopiston Eurooppa-tutkimuksen verkostossa, tutkijana ulkoasiainministeriössä ja vierailevana tutkijana Euroopan unionin turvallisuustutkimuksen instituutissa Pariisissa.


title: Juha Jokela (tutkija)

text: Jokela oli Setan puheenjohtaja 2006–2008 ja hallituksen jäsen 2004–2005. Jokela on ollut Kansainvälisten suhteiden tutkimuksen seura – KATSE ry:n johtokunnan jäsen (2009–), Kansainvälisten ihmisoikeusasian neuvottelukunnan jäsen (2008–) ja Yhdenvertaisuustoimikunnan kansalaisjärjestöjaoston jäsen (2009). Hän on myös Amnestyn Suomen osaston johtokunnan jäsen.


title: Voložba

text: Voložba () on Säsjoen sivujoki Leningradin alueella. Sen pituus on 81 kilometriä, valuma-alueen laajuus 1 350 neliökilometriä ja keskimääräinen virtaus 11,6 kuutiometriä sekunnissa.


title: Voložba

text: Joki saa alkunsa Boksitogorskin piiristä Kalinetskojen kylän länsipuolelta, virtaa kohti luodetta ja laskee Säsjokeen Tihvinän piirin Pleson kylän luona. Tärkeimmät sivujoet ovat Tšerenka, Raguša, Tabaška, Tšuninka, Linika, Terebežka, Pjardomlja ja Lonna. Voložban nimi liittyy sen yläjuoksulta lähteneeseen vetotaipaleeseen, joka keskiajalla yhdisti Itämeren ja Volgan vesistöt.


title: Immo Rautiainen

text: Immo Rautiainen (s. 1. toukokuuta 1987) on uransa lopettanut suomalainen pesäpalloilija. Rautiainen edusti Sotkamon Jymyä vuosina 2006-2017. Rautiainen pelasi pääasiassa polttolinjassa. Rautiaisen kasvattajaseura on Tohmajärven Pomppu ja hän on pelannut Superpesistä myös Kiteen Pallon riveissä. SM-tasolla hän on voittanut seitsemän kultaa, kaksi hopeaa ja yhden pronssin.


title: Immo Rautiainen

text: Superpesiksen runkosarjassa Rautiainen on pelannut 185 ottelua, joissa on lyönyt 109 juoksua ja tuonut 66. Kärkilyöntipisteitä hän on kerännyt pelaamissaan runkosarjan otteluissa 407. Superpesiksen pudotuspeleissa Rautianinen on saanut tililleen 85 ottelua, joissa on lyönyt 44 ja tuonut 33 juoksua. Kärkilyöntipisteitä hänellä on pudotuspeleistä kerättynä kaikkiaan 164.


title: Bisentrinen nelikulmio

text: Bisentrinen nelikulmio on geometriassa konveksi nelikulmio, joka on samalla sekä syklinen nelikulmio että tangentiaalinen nelikulmio. Nelikulmio on syklinen, jos sen kärjet sijaitsevat ympäri piirretyllä ympyrän kehällä, ja tangentiaalinen, jos sen kaikki sivut sivuavat sisälle piirrettyä ympyrää.


title: Bisentrinen nelikulmio

text:
Kaikki nelikulmiot eivät ole tällaisia. Riittävä ehto, jotta konveksi nelikulmio on bisentrinen nelikulmio, on yhtä aikaa sekä
eli vastaisten sivujen summat ovat yhtäsuuret ja arvoltaan formula_2 eli puolipiiri, että
eli vastaisten kulmien summat ovat molemmat 180°.


title: Bisentrinen nelikulmio

text: Bisentrinen nelikulmio perii syklisen nelikulmion ja tangentiaalisen nelikulmion kaikki ominaisuudet. Sen lisäksi sen ominaisuuksia ovat:


title: Bisentrinen nelikulmio

text: Sisäympyrän säde r on


title: Bisentrinen nelikulmio

text: Ulkoympyrän säde R on


title: Bisentrinen nelikulmio

text: Ulkoympyrän keskipisteen O ja sisäympyrän keskipisteen I välimatka w toteuttaa yhtälön


title: Bisentrinen nelikulmio

text:
Pinta-ala voidaan johtaa syklisen nelikulmion pinta-alan kaavasta (Brahmagupta)
huomioimalla ehto formula_8
jolloin saadaan
tai kun käytetään lävistäjiä edelliseen tapaan


title: Bisentrinen nelikulmio

text: Vaikka nelikulmion muodon vaihdellessa sen alan suuruuskin muuttuu, voidaan alan arvo rajata epäyhtälöllä


title: Bisentrinen nelikulmio

text: Ensimmäinen, joka tutki bisentrisiä nelikulmioita, oli saksalainen matemaatikko Nikolaus Fuss (1755−1825). Hän löysi ensimmäisenä ehdon sisä- ja ulkoympyrän keskipisteiden väliselle etäisyydelle w. Tätä pidettiin aikanaa yhtenä 100:sta vaikeimmasta matemaattisesta ongelmasta. Myös ranskalainen matemaatikko Poncelet (1788−1867) keksi mielenkiintoisen yleistyksen. Jos on olemassa yksikin monikulmio, joka on annetuille sisäkkäisille ympyröille bisentrinen, on näille samoille ympyröille niitä vielä ääretön määrä lisää.


title: Lid

text: Lid () on Tšagodan sivujoki Leningradin ja Vologdan alueilla Venäjällä. Sen pituus on 146 kilometriä ja valuma-alueen laajuus 1 570 neliökilometriä.


title: Lid

text: Joki saa alkunsa Pelušskoje-järvestä ja laskee Tšagodaan samannimisen taajaman yläpuolella. Hiekkaisessa uomassa on paikoin koskia. Tärkeimmät sivujoet ovat Mežeikovka, Veutš ja Oblomna.


title: Maija Toppila

text: Maija Marja Hannele Toppila (s. 10. tammikuuta 1956 Oulu) on suomalainen päätoimittaja.


title: Maija Toppila

text: Toppila syntyi Veli Toppilan ja Elvi Haapalan perheeseen. Hänen puolisonsa vuodesta 1987 on psykiatrian erikoislääkäri Jorma Hannula. Toppila pääsi ylioppilaaksi 1975 ja valmistui filosofian maisteriksi 1982 Helsingin yliopistosta. Johtamisen erikoisammatitutkinnon hän suoritti 2003. Toppila on työskennellyt useissa suomalaisissa aikakauslehdissä toimittajana, toimitussihteerinä ja toimituspäällikkönä. Päätoimittaja hän on ollut seuraavissa Sanoma Oyj:n lehdissä: "Hyvä Terveys" 2003–2008, "ET-lehti" 2008–2012 ja "Glorian Antiikki" 2012–2014. Vuonna 2014 Fokus Media Finland osti "Glorian Antiikin", mutta Toppila jatkoi lehden päätoimittajana. Lehden nimi vaihtui 7.1.2015 muotoon "Antiikki & Design".


title: Iikka Savisalo

text: Iikka Tuomas Savisalo (s. 11. marraskuuta 1972 Mikkeli) on Cencorp Oyj:n toimitusjohtaja ja hallituksen jäsen. Hän on Hannu Savisalon vanhin poika ja koulutukseltaan merkonomi. Iikka Savisalo on toiminut Savcor-konsernissa monissa johtotehtävissä, muun muassa Savcor One Oy:n ja Savcor Oneline Oy:n toimitusjohtajana.


title: Tiina Kivinen

text: Tiina Marita Kivinen (s. 16. lokakuuta 1959) on vihreän eduskuntaryhmän pääsihteeri.


title: Tiina Kivinen

text: Tiina Kivinen toimi Setan puheenjohtajana 1991–1994. Setan varapuheenjohtaja hän oli 1988–1989 ja valtuuston puheenjohtaja 1995–1998.


title: Tiina Kivinen

text: Kivinen työskenteli vihreän eduskuntaryhmän toimistosihteerinä vuodesta 1991 ja siirtyi pääsihteeriksi vuonna 1997. Sitä ennen hän oli työskennellyt Aids-tukikeskuksen taloussihteerinä.


title: Tiina Kivinen

text: Kivinen on ollut vihreiden sitoutumattomana ehdokkaana Helsingin vaalipiirissä eduskuntavaaleissa 1991 ja sai 604 ääntä. Kunnallisvaaleissa 1992 hänet valittiin Helsingissä varavaltuutetuksi 337 äänellä. Hän on ollut ehdolla myös kunnallisvaaleissa 1984 Tampereella vaihtoehtoliikkeiden listalla ja kunnallisvaaleissa 1996 Helsingissä vihreiden listalla.


title: Tiina Kivinen

text: Kivinen oli ehdolla vihreiden puoluesihteeriksi puoluekokouksessa 1992, mutta hävisi David Pembertonille yhdellä äänellä.


title: Iiro Kuosa

text: Iiro Kuosa (s. 26. kesäkuuta 1991 Lohja) on suomalainen pesäpalloilija, joka edustaa superpesiksessä Joensuun Mailaa.


title: Iiro Kuosa

text: Kuosan kasvattajaseura on Vihdin Pallo. Hän edusti Vihtiä Suomensarjassa kauteen 2011 asti. Seuraavan kauden aikana hän debytoi Superpesiksessä Tahkon joukkueessa. Kuosa oli jo kaudella 2011 pelannut Tahkon juniorijoukkueessa poikien Superpesistä Vihdin Suomensarjan otteluiden ohella. Kaudella 2012 Kuosa pelasi kaksi ottelua Superpesiksessä. Niissä hän jäi ilman tehopisteitä. Kaudella 2013 Kuosa pelasi Tahkossa 18 ottelua, joissa hän löi yhden ja toi yhden juoksun.


title: Iiro Kuosa

text: Kuosan ulkopelipaikka on etukenttä. Hän on Joensuun Mailan, Tahkon ja Vihdin Pallon lisäksi edustanut Puna-Mustia Tahkon ja PuMun yhteistyösopimuksen myötä. Kuosa valittiin vuonna 2010 Vihdin Pallon vuoden pelaajaksi. Lisäksi hän on voittanut Tahkossa A-poikien SM-pronssia vuonna 2012.


title: Iiro Kuosa

text: Kuosa voitti Joensuun Mailan joukkueessa Suomen-mestaruuden kaudella 2018.


title: He tappoivat öisin

text: He tappoivat öisin ("The Act of Killing") on vuonna 2012 ensi-iltansa saanut Joshua Oppenheimerin ohjaama dokumenttielokuva, joka kertoo Indonesian 1960-luvun joukkomurhista. Se oli ehdolla parhaan dokumentin Oscar-palkinnon saajaksi vuoden 2014 gaalassa. "He tappoivat öisin" sai parhaan dokumentin Bafta-palkinnon vuonna 2014. Elokuva on voittanut lisäksi Euroopan elokuva-akatemian vuoden 2013 parhaan dokumenttielokuvan palkinnon sekä Berliinin elokuvajuhlien dokumenttielokuvien Panorama-yleisöpalkinnon.


title: He tappoivat öisin

text: Vuonna 2016 "He tappoivat öisin" äänestettiin BBC:n kyselyssä tämän vuosisadan 14. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.


title: Nina Sevelius

text: Nina Marjaana Sevelius (o.s. Rekola, s. 1962 Nakkila) on suomalainen televisiokuuluttaja ja vuoden 1983 Miss Suomi. Hän toimii nykyään Yle TV1:n kuuluttajana.


title: Nina Sevelius

text: Sevelius oli ennen Miss Suomeksi valintaansa voittanut jo Miss Satakunta ja Suomen Teiniprinsessa -tittelit vuonna 1979 sekä Apu-lehden Aputyttö-kilpailun 1981. Vuonna 1983 Saint Louisissa järjestetyissä Miss Universum -kilpailussa Sevelius kuului ennakkosuosikkien joukkoon ja selvisi semifinaaleihin 12 parhaan joukkoon.


title: Heikki Rantanen (pesäpalloilija)

text: Heikki Rantanen (s. 8. maaliskuuta 1994 Pöytyä) on suomalainen pesäpalloilija, joka edustaa Hyvinkään Tahkoa kauden 2014 kattavalla sopimuksella.


title: Heikki Rantanen (pesäpalloilija)

text: Pöytyän Urheilijoiden kasvatti Rantanen pelasi ensimmäiset ottelunsa Superpesiksessä kaudella 2013 Hyvinkään Tahkon joukkueessa. Hän pelasi kaksi ottelua, joissa hän jäi ilman tehopisteitä. Rantanen aloitti pesäpallon 6-vuotiaana. Hän on Tahkon ja Pöytyän Urheilijoiden lisäksi edustanut Jokioisten Koetusta. Ennen debyyttiään Superpesiksessä Rantanen oli pelannut Suomensarjaa sekä nuorten sarjoja.


title: Heikki Rantanen (pesäpalloilija)

text: Rantanen pelaa lukkarina. Hän voitti Tahkon A-pojissa SM-pronssia kaudella 2012 ja Pöytyän Urheilijoissa C-poikien SM-hopeaa kaudella 2009.


title: Itäinen linja-autoasema

text: Itäinen linja-autoasema on useilla paikkakunnilla annettu virallinen nimi linja-autoasemalle. Itäinen linja-autoasema sijaitsee tyypillisesti kaupunkikeskustan itäpuolella. Itäinen linja-autoasema voi viitata esimerkiksi seuraaviin linja-autoasemiin:


title: Unweaving the Rainbow (albumi)

text: Unweaving the Rainbow on kanadalaisen yhtyeen Frameshiftin ensimmäinen studioalbumi. Se julkaistiin vuonna 2003 levymerkillä InsideOut Music.


title: Unweaving the Rainbow (albumi)

text: Albumi on konseptialbumi, jossa on vaikutteita kirjailija Richard Dawkinsin kirjoituksista.


title: An Absence of Empathy

text: An Absence of Empathy on Frameshiftin toinen albumi. Konseptialbumi käsittelee ihmisen väkivaltaisuutta, ja kertoo tarinan miehestä, joka tappaa vaimonsa. Albumilla laulaa Sebastian Bach.


title: Teemu Vuoristo

text: Teemu Vuoristo (s. 1. tammikuuta 1990 Lohja) on suomalainen pesäpalloilija ja pikajuoksija, joka edustaa pesäpallossa Hyvinkään Tahkoa kauden 2014 kattavalla sopimuksella.


title: Teemu Vuoristo

text: Vuoristo aloitti yleisurheilun noin 7-vuotiaana ja pesäpallon C-poikana. Hänen ennätyksensä 60 metrillä on 7,34, 100 metrillä 11,32 ja 400 metrillä 51,11. Vuoristo on voittanut yleisurheilussa nuorten sarjoissa SM-mitaleita mukaan lukien kultaa 4 × 100 metrin aitajuoksuviestistä 19-vuotiaiden sarjasta 2009. Lisäksi Vuoristolla on 4 × 100 metrin viestijuoksusta aikuisten SM-pronssimitali vuodelta 2011 Länsi-Uudenmaan Urheilijoiden joukkueessa. Vuoristoa ovat valmentaneet Jukka Heinänen sekä Atte Pettinen.


title: Teemu Vuoristo

text: Vuonna 2011 Vuoristo keskittyi omien sanojensa mukaan pesäpalloon ”olennaisesti enemmän kuin yleisurheiluun”. Hän pelasi kasvattajaseurassaan Vihdin Pallossa Suomensarjaa. Lisäksi hän pelasi kauden aikana poikien Superpesistä Hyvinkään Tahkossa. Kauden 2012 Vuoristo pelasi Puna-Mustissa Ykköspesistä. Kaudelle 2013 Vuoristo kutsuttiin Tahkon harjoittelurinkiin ja hän oli päättänyt panostaa tosissaan pesäpalloon. Hän sairastui ennen kauden alkua mykoplasmaan. Vuoristo pelasi kuitenkin Superpesiksessä 24 ottelua, joissa hän toi yhdeksän juoksua.


title: Teemu Vuoristo

text: Vuoristo pelaa etenijäjokerina. Ulkona hän on pelannut polttolinjassa.


Salibandyn naisten maailmanmestaruuskilpailut 2011 olivat historian 16. maailmanmestaruuskilpailut ja kahdeksannet naisten MM-kisat. Kisat järjestettiin Sveitsissä, Sankt Gallenissa.


title: Salibandyn naisten maailmanmestaruuskilpailut 2011

text: Turnaus kisattiin 16 joukkueen kesken, jotka jaettiin neljään lohkoon. Lohkojen kaksi parasta jatkoi pudotuspeleihin.


text: Turnauksen voitti Ruotsi, joka päihitti finaalissa Suomen. Pronssia voitti Tšekki.


text: Neljännesfinaalit


text:
Välierät
Pronssiottelu


text: Loppuottelu


title: Soilikit

text: Soilikit ("Streptocarpus") on gesneriakasvien heimoon kuuluva suku.


title: Soilikit

text: Kukkien värejä ovat valkoisen, sinisen ja punaisen sävyt. Alasuvun "Streptocarpella" lajeilla on pysty varsi. Alasuvun "Streptocarpus" lajeilla puolestaan on erittäin lyhyet varret ja lehdet ovat tyvessä ruusukkeena.


title: Soilikit

text: Soilikit ovat lähtöisin Etelä-Afrikasta. Luonnonvaraisia lajeja ovat "S. polyanthus" ja "S. wendlandii".


title: Soilikit

text: Soilikkeja käytetään huonekasveina. Kasvit viihtyvät valoisalla ja lämpimällä kasvupaikalla. Tosin talvella lämpöä ei tarvitse olla paljoa. Ilmankosteuden tulee olla korkea. Lisäämiseen käytetään lehtipistokkaita, jotka leikataan halki ennen istuttamista.


title: Andrew Wiggins

text: Andrew Christian Wiggins (s. 23. helmikuuta 1995 Thornhill, Ontario) on kanadalainen koripalloilija, pelipaikaltaan pieni laitahyökkääjä. Hän on edustanut Minnesota Timberwolvesia vuodesta 2014 lähtien. Wiggins oli ensimmäinen varaus. Hän voitti kauden 2014–2015 vuoden tulokas -palkinnon.


title: Andrew Wiggins

text: Wiggins syntyi ja kasvoi Ontarion provinssissa, Kanadassa. Hänen isänsä Mitchell Wiggins on entinen NBA-koripalloilija ja äiti Marita Payne olympiatason pikajuoksija sekä kaksinkertainen olympiahopeamitalisti.


title: Piileat

text: Piileat ("Pilea") on nokkoskasvien heimoon kuuluva suku.


title: Piileat

text: Osalla lajeista versot riippuvat ja kasvavat alaspäin. Osa lajeista on muodoltaan mätästäviä.


title: Piileat

text: Piileat ovat lähtöisin trooppiselta vyöhykkeeltä ympäri maailmaa.


title: Piileat

text: Kasvit viihtyvät puolivarjossa. Vettä kasvit tarvitsevat paljon kaikkina vuoden aikoina.


title: Piileat

text: Piileoita käytetään huonekasveina. Lisääminen onnistuu pistokkaista. Kasvia voi myös jakaa keväällä tehtävän mullan vaihdon yhteydessä.


title: Kadheriini

text: Osa proteiiniperhettä, joka kalsium-ioni riippuvaisissa soluissa saa aikaan solujen kiinnittymisen toisiinsa.


title: Valtteri Parikka

text: Lasse Valtteri Parikka (s. 8. joulukuuta 1994 Järvenpää) on suomalainen jääkiekkopuolustaja, joka pelaa SM-liigajoukkue Kalevan Pallossa. Hän on pelityyliltään hyökkäävä puolustaja.


title: Valtteri Parikka

text: Parikka on Järvenpään Haukkojen kasvatti. Hän siirtyi KJT:stä C-juniori-ikäisenä Hämeenlinnan Pallokerhoon kaudeksi 2009–2010. Parikka toimi joukkueen C-nuorten varakapteenina ja oli HPK:n tehokkain puolustaja runkosarjassa tehoilla 4+18=22. Hän kuului joukkueen kapteenistoon myös B-nuorissa seuraavalla kaudella 2010–2011, jolloin Parikka voitti B-nuorten SM-sarjan runkosarjan jäähypörssin 87 minuutillaan.


title: Valtteri Parikka

text: Kesken kauden 2011–2012 Parikka siirtyi HPK:sta Kalevan Palloon. Hän voitti kaudella 2012–2013 KalPan A-nuorten sisäisen jäähypörssin 63 minuutillaan. Kaudeksi 2013–2014 Parikka siirtyi vuoden mittaisella sopimuksella Porin Ässiin. Hän teki liigadebyyttinsä 24. syyskuuta 2013 vieraissa Kalevan Palloa vastaan. Liigauransa avausmaalin Parikka teki 17. lokakuuta 2013 Oulun Kärppiä vastaan. Kaikkiaan hän teki tulokaskautensa aikana 39 runkosarjaottelussa tehot 1+3=4. Marraskuussa 2013 Parikka teki kaksivuotisen jatkosopimuksen Ässien kanssa.


title: Valtteri Parikka

text: Kaudella 2014–2015 Parikka haki vauhtia Mestis-joukkue KeuPa HT:stä yhteensä 14 ottelun verran. Helmikuussa 2015 Ässät lainasi hänet loppukaudeksi toiseen Mestis-seuraan, Kajaanin Hokkiin. Parikka voitti kauden päätteeksi Mestis-pronssia. Elokuussa 2015 hänen sopimuksensa Ässien kanssa purettiin yhteisymmärryksessä. Parikka teki pian tämän jälkeen vuoden mittaisen sopimuksen Mestis-joukkue Kiekko-Vantaan kanssa.


title: Valtteri Parikka

text: Parikka siirtyi kaudeksi 2016–2017 vuoden mittaisella sopimuksella jatkamaan Mestis-uraansa Heinolan Peliittojen riveihin. Hän pelasi kauden aikana myös 19 ottelua lainalla seuran yhteistyöjoukkueen, Pelicansin SM-liigajoukkueen vahvuudessa, kun joukkueessa oli loukkaantumisia.


title: Valtteri Parikka

text: Kaudeksi 2017–2018 Parikka palasi kaksivuotisella SM-liigasopimuksella hänen junioriuraltaan tuttuun Kalevan Palloon. Joukkeeseen siirtyi myös apuvalmentajaksi Parikalle Peliitoista tuttu Marko Tuomainen. Hän pelasi loukkaantumisen vuoksi kauden aikana kuitenkin vain yhden runkosarja- ja neljä Mestarien liigan ottelua.


title: Valtteri Parikka

text: Parikka putosi viimeisten joukossa alle 20-vuotiaiden MM-joukkueesta vuoden 2014 turnaukseen. Yhteensä hän on pelannut kuusi nuorten ja kolme poikien maaottelua.


title: Koripallon Euroopan-mestaruuskilpailut 1997

text: Vuoden 1997 koripallon Euroopan-mestaruuskilpailut pelattiin Espanjassa 24. kesäkuuta - 6. heinäkuuta. Kisakaupunkeina toimivat Kataloniassa sijaitsevat Barcelona, Badalona ja Girona. Kisoihin osallistui 16 maata. Mestaruuden voitti Jugoslavia.


title: Dick Pound

text: Richard William Duncan ”Dick” Pound (s. 22. maaliskuuta 1942 St. Catharines, Ontario) on kanadalainen uimari, lakimies, kirjailija ja urheilujohtaja.


title: Dick Pound

text: Richard W. Pound osallistui urheilu-urallaan Rooman kesäolympialaisten 100 metrin vapaauintiin sijoittuen kuudenneksi sekä Kanadan 4 × 100 metrin viestijoukkueeseen, joka sijoittui neljänneksi. Kaksi vuotta myöhemmin Pound oli Kanadan viestijoukkueessa voittamassa Brittiläisen kansainyhteisön kisoissa Australian Perthissä 4 × 100 metriä ja 4 × 200 metriä. Pound ei päässyt enää vuoden 1964 Tokion olympialaisiin, ja hän lopetti silloin uintiuransa.


title: Dick Pound

text: Siviiliuransa Dick Pound teki lakitoimiston jäsenenä Montrealissa. Myöhemmin hänestä tuli montrealilaisen McGill-yliopiston kansleri 1999–2009.


title: Dick Pound

text: Poundista tuli urheilu-uransa jälkeen urheilujohtaja, vuonna 1968 Kanadan olympiakomitean jäsen ja vuotta myöhemmin olympiakomitean pääsihteeri ja vuosiksi 1977–1982 Kanadan olympiakomitean puheenjohtaja. Vuoden 1972 Münchenin kesäkisoissa Pound toimi Kanadan olympiajoukkueen varajohtajana. Vuonna 1988 hän oli Calgaryn talvikisojen toimeenpanevan komitean puheenjohtajana. Seuraavissa kanadalaiskisoissa Vancouverissa 2010 Pound hoiti yhteistyöstä kisojen edustajana huippuvieraiden kanssa.


title: Dick Pound

text: Kansainvälinen urheilujohtajan ura alkoi vuonna 1978, kun Pound valittiin Kansainväliseen olympiakomiteaan ja hän sai vastuulleen KOK:n talouden kannalta keskeisen televisio- ja mainossopimusten teon. Vuosina 1987–1991 ja 1996–2000 hän oli KOK:n varapuheenjohtaja sekä vuosina 1983–1991 ja 1992–1996 KOK:n toimeenpanevan komitean jäsen eli hän toimi lähes 20 vuotta KOK:n ytimessä. Vuonna 2001 valittaessa Juan Antonio Samaranchin seuraajaa KOK:n puheenjohtajaksi Pound oli vahva ehdokas. Hän ei kuitenkaan tullut valituksi. Puheenjohtajaksi nousi belgialainen Jacques Rogge. Hän oli myös osallisena KOK:n jäseniin kohdistuneessa korruptiokeskustelussa.


title: Dick Pound

text: Dick Poundilla oli näkyvä rooli Kansainvälisessä antidopingtoimistossa WADA:ssa. Hänet valittiin sen ensimmäiseksi puheenjohtajaksi vuonna 1999. Toimiston sijoituspaikka oli Poundin kotipaikka Montreal. Tässä tehtävässä hän oli vuoteen 2007.


title: Myoxocephalus

text: Myoxocephalus on simppujen heimoon ("Cottidae") kuuluva kalasuku.


title: Myoxocephalus

text: Sukuun kuuluu 17 lajia.


title: Tyrannikipuaja

text: Tyrannikipuaja ("Dendrocincla tyrannina") on kipuajien heimoon kuuluva varpuslintu.


title: Tyrannikipuaja

text: Tyrannikipuajaa tavataan Kolumbia]ssa, [Bolivia]]ssa, Ecuadorissa, Perussa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.


title: Meksikontyrannikipuaja

text: Meksikontyrannikipuaja ("Dendrocincla anabatina") on kipuajien heimoon kuuluva varpuslintu.


title: Meksikontyrannikipuaja

text: Meksikontyrannikipuajaa tavataan Meksikon eteläosissa ja Keski-Amerikassa. Lajin kannaksi arvioidaan 50 000–499 999 yksilöä, ja sen kannankehitys on vakaa. Se on luokiteltu elinvoimaiseksi.


title: Valkoleukakipuaja

text: Valkoleukakipuaja ("Dendrocincla merula") on kipuajien heimoon kuuluva varpuslintu.


title: Valkoleukakipuaja

text: Valkoleukakipuajaa tavataan laajalla alueella Etelä-Amerikan pohjoisosissa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Jukka Latvala

text: Jukka Latvala (s. 28. elokuuta 1975) on suomalainen pesäpalloilija, joka edustaa Koskenkorvan Urheilijoita. Hän pelasi Superpesiksessä vuosina 1997–2016 Jyväskylän Kirin, Koskenkorvan Urheilijoiden, Kouvolan Pallonlyöjien, Kankaanpään Mailan ja Kiteen Pallon joukkueissa, kunnes teki pelinjohtajasopimuksen Kiteen Pallon kanssa. Elokuussa 2017 Latvala teki paluun pelaajana, kun kausi päättyi pelinjohtamisen osalta. Latvala oli ulkopelipaikaltaan kolmosvahti. Nykyisin hän pelaa pääosin jokerilyöjänä.


title: Jukka Latvala

text: Latvala on pelannut myös Itä-Länsi-ottelussa ja voittanut 2 SM-mitalia. Miesten Superpesiksen runkosarjassa Latvala pelasi 518 ottelua, joissa hän löi 727 juoksua, toi 262 juoksua ja keräsi 1929 kärkilyöntiä. Superpesiksen ylemmissä pudotuspeleissä hän pelasi 97 ottelua, joissa hän löi 95 juoksua, toi 47 juoksua ja keräsi 339 kärkilyöntiä.


title: Jukka Latvala

text: Latvalan pikkuveli Matti Latvala on myös pääsarjatason pesäpalloilija ja SM-mitalisti.


title: Punakipuaja

text: Punakipuaja ("Dendrocincla homochroa") on kipuajien heimoon kuuluva varpuslintu.


title: Punakipuaja

text: Punakipuajaa tavataan Meksikon eteläosissa, Keski-Amerikassa ja Etelä-Amerikan luoteisosissa. Sen kannaksi arvioidaan 50 000–499 999 yksilöä. Lajin kannankehitys on laskeva, mutta sen ei uskota olevan vaarassa ja se on luokiteltu elinvoimaiseksi.


title: MV Moscow University

text: MV Moscov University (ven. Московский университет – Moskovskiy Universitet) on vuonna 1999 valmistunut, Liberian lipun alla purjehtiva öljytankkeri. Alus joutui somalialaisten merirosvojen kaappaamaksi 5. toukokuuta 2010 ja seuraavana päivänä Venäjän laivaston hävittäjä "Marshal Shaposhnikovin" pelastamaksi.


title: MV Moscow University

text: "Moscow Universityn" tilasi venäläisen Novoship Novorossiyskin tytäryhtiö Fancy Maritime SA helmikuussa 1997. Alusta johti Novoship (UK) Ltd vuoteen 2008 asti, jolloin organisointi tehtävät siirrettiin Venäjälle. Joulukuussa 2009, "Moscow University" oli ensimmäinen Venäjän Kozminon kaupungista lähtenyt alus, joka kuljetti öljyä. Määränpäänä oli tuolloin Hongkong.


title: MV Moscow University

text: "Moscow University" oli toukokuussa 2010 matkalla Sudanista Kiinaan, lastinaan 52 miljoonan dollarin edestä öljyä, kun 5. päivä automaattiasein varustautuneet somalialaiset merirosvot kaappasivat aluksen noin 500 kilometrin päässä Jemenin rannikolta. Aluksen 23 hengen miehistö vetäytyi tutkahuoneeseen ja lähetti hätäsanomia. Hätäsanomiin vastasi alueella partiounut Venäjän laivaston hävittäjä "Marshal Shaposhnikov".


title: MV Moscow University

text: Seuraavana päivänä 6. toukokuuta "Marshal Shaposhnikov" saapui paikalle ja ampui kaksi varoituslaukausta. Hävittäjä alkoi antaa suojatulta ja lähetti helikopterin sekä pikaveneitä, mukanaan ryhmä Venäjän merijalkaväen erikoisjoukkoja, "Moscow Universitya" kohti. Erikoisjoukot laskeutuivat helikopterista aluksen kannelle ja kävivät lyhyen tulitaistelun, jonka jälkeen kaapparit antautuivat. Tulitaistelussa kuoli yksi merirosvo ja kymmenen antautui, kun taas erikoisjoukot selviytyivät tilanteesta ilman tappioita.


title: MV Moscow University

text:
Myöhemmin kiinni saadut merirosvot sijoitettiin ilman aseita ja navigointilaitteita pienelle kumiveneelle, joka laskettiin tuuliajolle noin 560 km:n päästä rannikosta. He eivät saavuttaneet rannikkoa ja todennäköisesti menehtyivät.
Merirosvojen katoaminen herätti spekulaatioita siitä, että merirosvot olisivat itse asiassa joutuneet venäläisten sotilaiden teloittamiksi.


title: Conchita Wurst

text: Thomas ”Tom” Neuwirth (s. 6. marraskuuta 1988 Gmunden, taiteilijanimeltään Conchita Wurst) on itävaltalainen drag-artisti ja laulaja.


title: Conchita Wurst

text: Itävaltaa edustanut Neuwirth voitti 10. toukokuuta 2014 Eurovision laulukilpailun kappaleellaan ”Rise Like a Phoenix”.


title: Conchita Wurst

text: Vuonna 2006 Neuwirth otti osaa itävaltalaiseen TV-sarjaan Starmania, jossa hän sijoittui toiseksi. Vuonna 2007 hän perusti Jetzt Anders!-poikabändin, joka hajosi myöhemmin samana vuonna.


title: Conchita Wurst

text: Vuonna 2011 Neuwirth esitti ensimmäistä kertaa Conchita Wurst-draghahmoaan ORF:n show’ssa Die große Chance. Vuonna 2012 hän sijoittui toiseksi Itävallan Eurovision laulukilpailun esikarsinnassa.


title: Conchita Wurst

text: 10. syyskuuta 2013 Itävallan yleisradioyhtiö ORF ilmoitti, että Conchita Wurst edustaisi Itävaltaa vuoden 2014 Eurovision laulukilpailussa Kööpenhaminassa, Tanskassa.


title: Conchita Wurst

text: Laulukilpailun toisessa semifinaalissa 8. toukokuuta Wurst valittiin jatkoon esiintymään 10. toukokuuta pidettävässä finaalissa. Hän voitti finaalin 290 pisteellään. Wurstin voitto oli Itävallan toinen. Ensimmäisen kerran Itävalta voitti vuonna 1966.


title: Lassi Sidoro

text:
Lassi Sidoro (o.s. Lindqvist, s. 1976 Kotka) on suomalainen sideshowtaiteilija ja kehonmuokkaus-artisti.
Sidoro on myös entinen pornonäyttelijä ja pornon käsikirjoittaja. Sidoro lopetti aikuisviihdeuransa 2005.


title: Lassi Sidoro

text:
Sidoro opiskeli Tampereen yliopistossa teatterin ja draaman tutkimusta. Jo varhaisessa vaiheessa hän kiinnostui tatuoinneista ja lävistyksistä sekä niihin liittyvästä kulttuurista.
Opiskeluaikanaan hän teki paljon perinteisiä teatteri- ja televisioproduktioita sekä siirtyi lävistäjän oppiin.
Tampereella opiskellessaan Sidoro tutustui vasta perustetun Circus Mundus Absurduksen jäseniin, jotka etsivät ryhmäänsä lävistyksistä tietävää ihmistä. Lassi oli Circus Mundus Absurduksessa taiteilijanimellä Louis Cypher vuosina 1999–2007.
Pornouransa aikana Lassi esiintyi ja käsikirjoitti kaapelikanava MoonTV:n "Rakelin ja Lassin panokoulua", joka oli osa "Pornostara"-ohjelmaa.


title: Lassi Sidoro

text:
Circus Mundus Absurduksen lopetettua Sidoro esiintyi ryhmien "The Snakeoil Incorporated", "Skindrone" ja "The Saviours" kanssa.
Nykyään hän esiintyy soolona sekä vaimonsa Senja Sidoron kanssa. Pari meni naimisiin Turmion Kätilöiden takahuoneessa Ravintola Domissa 11.11.2011.


title: Lassi Sidoro

text: Lassi Sidoro on mukana Century Filmsin tuottamassa realityohjelmassa "Tatuointistudio HelsINK", jonka ensimmäinen jakso näytettiin TV5:lla 8.huhtikuuta 2013.


title: Clemens Unterweger

text: Clemens Unterweger (s. 1. huhtikuuta 1992 Lienz, Itävalta) on itävaltalainen jääkiekkopuolustaja, joka pelaa Erste Bank Eishockey Ligan Graz 99ersissa.


title: Clemens Unterweger

text: Unterwegerin kasvattajaseura on UECR Huben. Hän pelasi ensimmäiset miesten pelinsä kuitenkin EK Zell am Seen joukkueessa Itävallan toiseksi korkeimmalla sarjatasolla Nationalligassa kaudella 2009–2010. Unterweger oli kolmannella kaudellaan 2011–2012 joukkueen eniten maaleja tehnyt puolustaja kahdeksalla osumallaan. Hän teki samalla kaudella Itävallan A-junioriliigassa puolustajan tontilta hurjat tehot 26+36=62, joilla hän sijoittui koko sarjan pistepörssissä kolmanneksi. Unterweger toimi EK Zell am Seen A-nuorten kapteenina.


title: Clemens Unterweger

text: Kaudeksi 2012–2013 Unterweger siirtyi Erste Bank Eishockey Liga-joukkue EC Graz 99ersiin, jossa hän pelasi tulokaskautensa Itävallan pääsarjassa jääden 40 runkosarja- ja viidessä playoff-ottelussa kuitenkin ilman tehopisteitä. Unterweger pelasi suurimman osan kaudestaan vielä Grazin A-nuorissa, joiden tehokkain puolustaja hän oli tehoilla 17+20=37. Unterweger oli koko A-junioriliigan toiseksi tehokkain puolustaja Klagenfurter AC:n Nicolas Paulin jälkeen. Hän voitti kauden päätteeksi sarjan mestaruuden. Maaliskuussa 2013 Unterweger teki vuoden mittaisen jatkosopimuksen Grazin kanssa.


title: Clemens Unterweger

text: Syyskuussa 2013 Unterweger jatkoi sopimustaan Grazin kanssa kahdella vuodella ja siirtyi samalla loppukaudeksi 2013–2014 lainalle Suomeen ja Mestis-joukkue Kajaanin Hokkiin. Hän oli Grazin ja Hokin välisen yhteistyön ensimmäinen pelaajavaihto. Maaliskuussa 2015 Unterweger teki 2+1-vuotisen jatkosopimuksen Grazin kanssa.


title: Clemens Unterweger

text: Unterweger pelasi alle 20-vuotiaiden I-divisioonan MM-kilpailuissa vuosina 2011 ja 2012, joista ensimmäinen turnaus päättyi B-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2010. Itävallan A-maajoukkueessa Unterweger on pelannut viisi ottelua tehden yhden maalin. Hän teki A-maajoukkuedebyyttinsä 6. marraskuuta 2014 Slovenian Ljubljanassa Valko-Venäjää vastaan.


title: Luettelo pikkuplaneetoista: 369001–370000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
369001:stä ja päättyen 370000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 370001–371000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
370001:stä ja päättyen 371000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 371001–372000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
371001:stä ja päättyen 372000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 372001–373000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
372001:stä ja päättyen 373000:een.
Kokonaisen luettelon löytää katsomalla Luettelo pikkuplaneetoista.


title: Aale Sariola

text: Aale Johannes Sariola (aikaisemmin "Hagberg") (19. toukokuuta 1882 Oulu – 5. lokakuuta 1948 Helsinki) oli suomalainen kansanedustaja, joka toimi Suomalaisen puolueen kansanedustajana huhtikuusta 1917 lokakuuhun 1917. Hänen vaalipiirinsä oli Oulun läänin eteläinen vaalipiiri.


title: Aale Sariola

text:
Sariolan vanhemmat olivat rakennusmestari Johan Albert Grönholm ja leipuri
Maria Hagberg. Hän oli vuoden 1902 ylioppilas Oulun lyseosta ja hän sai pappisvihkimyksen 1906 sekä rovastin arvon 1933.


title: Aale Sariola

text: Ammatiltaan Sariola oli kirkkoherra. Hänen pappisvirkansa olivat enimmältään Pohjois-Pohjanmaalla: kirkkoherran apulainen Ylivieskassa 1906–1907, vt. kirkkoherra Sievissä 1907–1908, vt. kirkkoherra Oulujoella 1908–1909, kappalainen Kalajoella 1909–1922, kirkkoherra Vieremällä Savossa 1922–1927, kirkkoherra Haapavedellä 1927–1948, lääninrovasti Iissä 1925–1927 sekä lääninrovasti Kalajoella 1934–1948.


title: Jabal al-Lawz

text: Jabal al-Lawz (arabiaksi: جبل اللوز) (tunnetaan myös nimellä Gebel el-Lawz) on vuori luoteis-Saudi-Arabiassa, lähellä Akabanlahtea 2580 metriä merenpinnan yläpuolella. Nimi voidaan kääntää suomeksi: "manteleiden vuori".


title: Jabal al-Lawz

text: On esitetty että tämä Jabal al-Lawz olisi Raamatun tarkoittama "Siinainvuori". Tälle väitteelle on esitetty myös vastaväitteitä, mutta ne eivät ole johdonmukaisesti perusteltuja. (Gal. 4:25)


title: Jabal al-Lawz

text: Paavalin mukaan "Siinainvuori" sijaitsee Arabiassa, joten nykyinen Siinainvuori joka ei sijaitse Arabiassa (vaan Siinailla), on tästä päätellen eri vuori kuin Raamatun tarkoittama Siinainvuori. (Gal. 4:25)


title: Jabal al-Lawz

text: Joidenkin kristittyjen, islamilaisten ja juutalaisten käsityksen mukaan Mooses vastaanotti Kymmenen käskyä Siinain niemimaalla sijaitsevalla Siinainvuorella. Vanhan juutalaisen tradition ja Paavalin mukaan todellinen Raamatussa tarkoitettu Siinainvuori sijaitsee kuitenkin Arabiassa. (Gal. 4:25)


title: Jabal al-Lawz

text: Juutalaisessa traditiossa ja toisessa Mooseksen kirjassa, sekä kristittyjen Uudessa Testamentissa, Raamatun "Siinainvuoren" katsotaan sijaitsevan Arabiassa, tarkemmin sanottuna Midianilaisten maassa, eli Arabian niemimaan pohjoisosassa. (2. Mooseksen kirja 2:15, 3:01)(1. Kun. 11:18)(Gal. 4:25) Siinain niemimaalla sijaitsevaa "Siinainvuorta" on virheellisesti alettu luulemaan Raamatun Siinainvuoreksi, koska Arabian niemimaan ja Siinain niemimaan nimet ovat vaihtaneet paikkaa joskus ennen ajanlaskumme alkua.


title: Jabal al-Lawz

text: Jos Raamatun Siinainvuori sijoitettaisiin nykyiselle Siinain niemimaalle, niin myöskään Toisessa Mooseksen kirjassa mainittua Punaisenmeren pohjaa myöden kulkemista ei voitaisi mitenkään johdonmukaisesti sovittaa tällaiseen teoriaan. Mutta jos Raamatun "Siinainvuori" sijoitetaan Paavalin (Gal. 4:25) ja vanhan juutalaisen tradition mukaisesti Arabian niemimaalle, niin silloin voidaan johdonmukaisesti sijoittaa Toisen Mooseksen kirjan exodusreitti kulkemaan Akabanlahden poikki.


title: Chari (tanssi)

text: Chari on intialainen kansantanssi Rajasthanista. Tanssia esittävät vain naiset. Tanssijat kantavat koko tanssin ajan päänsä päällä Charia, eli liekehtivää metallista ruukkua, joka sisältää palavia puuvillansiemeniä. Tanssi on aktiivinen ja jatkuvassa liikkeessä oleva hyvin vaikuttavan näköinen esitys, jossa noin 7 naista liikkuu ja pyörii tehden jatkuvasti erilaisia käsiliikkeitä ja muodostelmia. tanssi ei pysähdy hetkeksikään ja sitä säestää Dhol-tyyppisen rummun jatkuva aktiivinen pauke sekä torvella soitetut erikoiset liukuvat melodianpätkät.


title: Taivallahti

text: Taivallahti tarkoittaa seuraavia asioita:


title: Circus Mundus Absurdus

text: Circus Mundus Absurdus (CMA) oli ensimmäinen suomalainen cirque noir -tyylinen sideshowryhmä. He yhdistelivät esityksissään mimiikkaa, teatteria, body artia, fakiiritemppuja, tuliesityksiä, jongleerausta sekä slapstickiä.


title: Circus Mundus Absurdus

text: Circus Mundus Absurduksen perustivat Visa Knuuttila, Eero Auvinen ja Antti Kervinen vuonna 1999. Ensimmäinen keikka oli Tampereen Tulliklubilla perustamisvuonna. Alkuun kyseessä oli kokeileva taideprojekti jossa esiteltiin klassisia sideshowtemppuja sekä jongleerausta. Hiukan myöhemmin ryhmään liittyivät Lassi Sidoro sekä Jussi Ranta. Tulitaiteilija Jesse Karhu liittyi Circus Mundus Absurdukseen vuonna 2003.


title: Circus Mundus Absurdus

text:
Lopullisessa kokoonpanossa esiintyivät Visa Knuuttila, Antti Kervinen, Lassi Sidoro, Jesse Karhu sekä Jussi Ranta.
Vuosien saatossa Circus Mundus Absurdus lisäsi esityksiinsä enemmän teatraalisuutta sekä juonellisia käänteitä.
Ryhmän repertuaariin kuului lasimurskassa kävely ja makaaminen, piikkimatot, tulennielentä ja -puhallus (muun muassa toisen sirkustaiteilijan selkään) sekä muu tulitaiteilu, lävistykset neuloin ja koukuin, vesimelonin halkaisu miekalla vatsan päällä, kulmahiomakoneiden kipinäsuihkussa kylpeminen, painavien esineiden riiputtaminen lävistyksistä, roihuava hyppynaru ynnä muuta.


title: Circus Mundus Absurdus

text: Circus Mundus Absurdus (CMA) teki lavaesiintymisiä myös bändien Turmion Kätilöt, Kuolleet Intiaanit ja Black Motor kanssa.


title: Circus Mundus Absurdus

text: Circus Mundus Absurdus keikkaili yli 15 maassa, kolmella eri mantereella. Ryhmältä ilmestyi dokumenttielokuva ""Circus Mundus Absurdus"" vuonna 2009.


title: Reino Honkaranta

text: Reino Ilmari Honkaranta (4. marraskuuta 1921 Turku – 18. marraskuuta 1972 Oslo, Norja) oli suomalainen diplomaatti. Hän oli koulutukseltaan valtiotieteen kandidaatti. Hän toimi Suomen pysyvänä edustajana YK:n Euroopan toimistossa Genevessä 1962–1965, ulkoministeriön kauppapoliittisen osaston osastopäällikkö hän oli 1965–1967 ja suurlähettiläs Brysselissä ja Luxembourgissa 1967–1970 ja Norjassa vuonna 1972.


title: Kalevan kisat 2014

text: Kalevan kisat 2014 eli yleisurheilun Suomen-mestaruuskilpailut järjestettiin 31. heinäkuuta – 3. elokuuta 2014 Kuopiossa. Kilpailut käytiin Väinölänniemen stadionilla. Kaikkiaan kisat ovat 113:nnet ja viidennet Kuopiossa. Järjestäjäseurana toimii Kuopion Reipas.


title: Rajasthanilaiset mustalaistanssit

text: Rajasthanilaiset mustalaistanssit ovat perinteisiä intialaisia kansantansseja Rajasthanin aavikolla asuvien mustalaisheimojen parista. Ominaisia niille ovat mm. naisten vastapäivään tapahtuvat pyörimisliikkeet sekä rumpu ja ruokopillisoitinten säestys.


title: Rajasthanilaiset mustalaistanssit

text: Kalbeliya-mustalaisheimon jäsenet esiintyivät ennen maharajoille ja kuninkaille, mutta tämän päivän Intiassa he kuuluvat alimpiin kasteihin kokien monenlaista diskriminaatiota johtuen mm. siitä, että heimon jäseniä pidetään talonvaltaajina.


title: Rajasthanilaiset mustalaistanssit

text: Kalbeliyoiden perinteiset ammatit ovat käärmeenlumooja sekä tanssija ja muusikko. Tätä erityistä suhdettaan kobriin kuvastavat myös monet Kalbeliya tanssit.


title: Rajasthanilaiset mustalaistanssit

text: Kalbeliya-heimo taistelee säilyttääkseen perinteiset tanssinsa ja laulunsa ja he ovatkin saaneet uutta yleisöä erilaisilta kansantanssifestivaaleilta mm. Intiassa ja Nepalissa. He toimivat nykyään myös turistien viihdyttäjinä hotelleissa, markkinoilla ja messuilla.


title: Rajasthanilaiset mustalaistanssit

text: Kalbeliya-mustalaistanssien tyypillinen soitin on ruokopilli Pungi, "kansanmusiikkioboe", joka on valmistettu kuivasta hedelmänkuoresta (kalebassista) johon on liitetty mehiläisvahalla ruokopillit molempiin päihin.Orkesterissa on lisäksi suuri kehärumpu "Chang", jota voi soittaa kaksikin muusikkoa, toisen soittaessa pehmeällä kapulalla ja kädellä ja toisen soittaessa ohuilla tikuilla.Lisäksi mukana orkestereissa on sormisymbaaleja ja joskus muita intialaisia rumpuja (Dhol, Dholak) sekä tamburiineja.


title: Rajasthanilaiset mustalaistanssit

text: Kalbeliya-mustalaisten tansseja ovat mm.instrumentaalimusiikilla säestettävä Matku, joka on naisten oma viihdyketanssi, sekä Loor, jota esitetään Holi-festivaalin aikaan.


title: Rajasthanilaiset mustalaistanssit

text: Lapsia ei kouluteta erikseen tanssimaan tai soittamaan vaan he oppivat kansantaiteen aikuisia matkimalla. Jatkuva into harjoittelemiseen tekee esityksistä lopulta taidokkaita ja monipuolisia. Kalbeliya-mustalaiset muokkaavat ja kehittävät improvisoimalla perinteitään jatkuvasti .


title: Rajasthanilaiset mustalaistanssit

text: Muita Rajasthanin mustalaistansseja esittävät mm. Bopa-heimo, joka Kalbeliya-heimon tapaan elättää itsensä tanssilla ja musiikilla.


title: Maanviljelijäin Maitokeskus

text: Maanviljelijäin Maitokeskus (myös Maitokeskus) oli arkkitehti Selim A. Lindqvistin suunnittelema asuinrakennus- ja teollisuuskompleksi, joka sijaitsi Helsingin Kampissa osoitteessa Olavinkatu 1. Erillisiin osiin jaettu rakennus kattoi kaksi kolmasosaa Arkadian-, Olavin- ja Salomonkatuihin rajoittuvan korttelin pinta-alasta. Tyyliltään se edusti jälkijugendia ja uusbarokkia. Rakennus sisälsi meijerin, voi- ja juustovaraston, leipomon, konttorin sekä asuntoja.


title: Maanviljelijäin Maitokeskus

text: Maanviljelijäin Maitokeskus Oy myi rakennukset 1960-luvulla ja ne purettiin vuonna 1973. Tilalle rakennettiin professori Einari Teräsvirran suunnittelema toimitalo, joka valmistui vuonna 1978.


title: Matku (tanssi)

text: Matku on Intialainen mustalaistanssi Rajasthansta. Sitä tanssivat Rajasthanin autiomaassa asuvan alimpiin kasteihin kuuluvan Kalbeliya-heimon naiset. Se on naisten omaksi ilokseen tanssima viihdyketanssi jossa liikutellaan yläruumista virtaavin liikkein käsien tehdessä rytmisiä liikkeitä musiikin tahtiin. Tanssiin ei kuulu lauluja vaan sitä tanssitaan instrumentaalimusiikkiin noin neljän-viiden miehen orkesterin säestäessä. Orkesteriin kuuluu ruokopilli Pungi, sekä suuri kehärumpu Chang, jota voi soittaa jopa kaksi muusikkoa erilaisilla rumpukepeillä. Lisäksi tyypillisesti orkesterissa on sormisymbaaleja sekä joitakin muita soittimia mm. tamburiini tai intialainen dholak-rumpu. Tanssissa pyöritään tyypillisesti paikallaan vastapäivään. Monien tanssin liikkeiden sanotaan kuvastavan Kalbeliya heimon läheistä suhdetta kobriin heimon saadessa elantonsa tanssin ja musiikin lisäksi myös käärmeenlumoojina.


title: Loor

text: Loor on Intialainen mustalaistanssi Rajasthansta. Sitä tanssivat Rajasthanin autiomaassa asuvan alhaiseen käärmeenlumoojakastiin kuuluvan Kalbeliya-heimon naiset. Looria esitetään Holi-juhlan aikaan. Tanssi on iloluontoinen ja sitä säestetään naisten laulamien humorististen laulujen säestyksellä. (Esimerkki laulun sanoista: "Lukutaitoinen mieheni lukee kirjaimia pimeässä / hän lukee kauniiden nuorten naisten nimiä / kuka tekikään sinusta lukutaitoisen, rakas aviomieheni?")


title: Loor

text: Orkesterissa soittavat mm. pari tamburiininia, intialainen dholak-rumpu, sormisymbaaleja sekä Rajasthanin mustalaiskäärmeenlumoojien ruokopilli Pungi.


title: Loor

text: Kalbeliya-heimon mustalaiset ovat liittäneet tansseihinsa mukaan myös akrobatiaa. Eräs tyypillinen temppu menee näin: tanssija asettaa kaksi sormusta maahan ja vie itsensä kaarelle selän kautta siten että kasvot osuvat maahan ja sormukset nousevat silmäluomien avulla.


title: Vesa Liikala

text: Vesa Liikala (s. 7. lokakuuta 1963 Vimpeli) on uransa lopettanut suomalainen pesäpalloilija.


title: Vesa Liikala

text: Liikala valittiin vuonna 1994 vuoden pesäpalloilijaksi. Hän edusti koko urallaan pääasiassa kasvattajaseuraansa Vimpelin Vetoa sekä naapuriseura Alajärven Ankkureita, lukuun ottamatta yhtä kautta Oulun Lipossa. Etenijäkuninkuuden Liikala voitti kahdesti, vuosina 1985 sekä 1994.


title: Vesa Liikala

text: Peliuransa jälkeen Liikala on toiminut Superpesistasolla kakkospelinjohtajan tehtävissä.


title: Kalbeliya

text: Kalbeliya -mustalaisheimo on Intian Rajasthanin autiomaassa asuva alimpaan kastiin kuuluva alkuperäiskansa. Kalbeliya-mustalaiset tunnetaan intiassa käärmeenlumoojakastina. Kalbeliyat esittävät myös ammatikseen Rajasthanilaisia mustalaistansseja ja musiikkia.


title: Kalbeliya

text: Aikanaan Kalbeliya-mustalaisheimon jäsenet olivat kiertolaisia eläen täysin vailla kiinteää asumusta.Yhä nykyäänkin he elävät puolittain kiertolaisina liikkuen eri festivaaleilla Intiassa ja lähialueilla esiintymässä. Miehet pyydystävät kobria ja kouluttavat niitä nousemaan pienistä koreista turistien ja intialaisten maksaessa siitä, että he pääsevät näkemään käärmeen turvalliselta etäisyydeltä.


title: Kalbeliya

text: Intialaisten ennakkoluuloissa heitä pidetään aggressiivisina kerjääjinä, varkaina, talonvaltaajina ja prostituoituina. He asuvat vaatimattomissa kylissä jopa ilman minkäänlaista asumusta mm. Pushkarin alueella Rajasthanissa. Kohdatessaan turisteja he usein myös valmistelevat väliaikaisia hennatatuointeja naispuolisten matkailijoiden käsiin jo ennen kuin asiasta on neuvoteltu saaden näin asiakkaita länsimaalaisista turisteista, jotka yleensä eivät edes tiedä mistä on kyse.


title: Kalbeliya

text: Aikanaan Kalbeliya-mustalaisia pestattiin maharadžojen ja kuninkaiden hoveihin viihdyttäjiksi. Nykyään heidän esityksiään voi nähdä erilaisilla kansantanssifestivaaleilla mm. Intiassa ja Nepalissa. Kalbeliyat esiintyvät nykyään myös turisteille mm. hotelleissa ja erilaisilla messuilla ja markkinoilla.


title: Kalbeliya

text: Kalbeliya mustalaisten perinteisiä kansantansseja ovat mm. Matku ja Loor joita säestetään Pungi-käärmeenlumoojapillillä ja rytmisoittimilla.


title: Pekka Hietakangas

text: Pekka Hietakangas (s. 8. tammikuuta 1981) on suomalainen entinen pesäpalloilija.


title: Pekka Hietakangas

text: Lukkarina pelannut Hietakangas voitti kaudella 2010 Suomen mestaruuden Vimpelin Vedon riveissä. Hän lopetti uransa kyseisen kauden jälkeen. Hietakangas pelasi valtaosan uransa Vimpelissä, jonne siirtyi kaudeksi 2003 kasvattajaseurastaan Kuortaneen Kunnosta.


title: Sami Partanen (pesäpalloilija)

text: Sami Partanen (s. 13. heinäkuuta 1979) on suomalainen pesäpalloilija, jonka tämänhetkinen seura on Imatran Pallo-Veikot.


title: Sami Partanen (pesäpalloilija)

text: Ykkösvahtina pelaavaa Partasta pidetään yhtenä aikakautensa parhaista etukenttäpelaajista. Hänen kasvattajaseuransa on Saaren Urheilijat., mutta valtaosan pääsarjaurastaan Partanen on edustanut Kiteen Pallo-90:tä.


title: Sami Partanen (pesäpalloilija)

text: Partanen on voittanut urallaan yhdeksän aikuisten SM-mitalia.


title: Eero Ilomäki

text: Eero Ilomäki (s. 1. elokuuta 1962) on suomalainen entinen pesäpalloilija.


title: Eero Ilomäki

text: Ilomäki valittiin lehdistön joukkueeseen vuoden 1985 Liitto-Lehdistö -otteluun, hänen pelatessa Vaasan Mailassa. Kahta Vaasan kautta lukuun ottamatta Ilomäki edusti koko uransa ajan Vimpelin Vetoa.


title: Eero Ilomäki

text: Ulkopelissä Ilomäki pelasi tavallisesti kopparina, ja sisäpelissä etenijänä.


title: Topi Hurskainen

text: Topi Hurskainen (s. 7. heinäkuuta 1993) on suomalainen pesäpalloilija, joka edustaa Superpesiksessä pelaavaa Kiteen Pallo-90:ä. Ulkopelipaikaltaan Hurskainen, ja hänen sisäpeliroolinsa on vaihtaja tai etenijä.


title: Topi Hurskainen

text: Hurskaisen kasvattajaseura on Kiteen Pallo-90.


title: Matti Saukko

text: Matti Saukko (s. 4. helmikuuta 1991 Alajärvi) on suomalainen pesäpalloilija, joka edustaa kaudella 2014 Superpesiksessä pelaavia Kouvolan Pallonlyöjiä.


title: Matti Saukko

text: Ulkopelissä polttajana ja sisäpelissä etenijänä pelaava Saukko siirtyi 1+1 -vuotisella sopimuksella KPL:ään kauden 2013 jälkeen kasvattajaseurastaan Alajärven Ankkureista.


title: Matti Saukko

text: Saukko on aiemmin pelannut myös jääkiekkoa Lapuan Virkiän edustusjoukkuessa miesten II-divisioonassa. Hänen pelipaikkansa oli maalivahti.


title: Matti Lähteenmäki

text: Matti Lähteenmäki (s. 1962) on suomalainen pesäpallotuomari.


title: Matti Lähteenmäki

text: Loimaalta kotoisin oleva Lähteenmäki on yksi Superpesiksen arvostetuimmista syöttötuomareista, ja hän on usein tuominnut kauden ratkaisuotteluita tuomariparinsa Antti Aineen kanssa. Ensimmäisen pääsarjaottelunsa Lähteenmäki tuomitsi vuonna 1995.


title: Matti Lähteenmäki

text: Lähteenmäestä tuli kaudella 2012 Superpesiksen historian ensimmäinen yli 400 ottelua viheltänyt tuomari.


title: Matti Lähteenmäki

text: Pesäpallotuomarina


title: Timo Kallio (pesäpalloilija)

text: Timo Kallio (s. 29. lokakuuta 1985 Pattijoki) on suomalainen pesäpalloilija, joka edustaa Superpesiksessä pelaavaa Pattijoen Urheilijoita.


title: Timo Kallio (pesäpalloilija)

text: Ulkopelipaikaltaan Kallio on polttaja, ja hänen sisäpeliroolinsa on etenijä. Kallio voitti Pattijoen riveissä Suomen mestaruuden kaudella 2008. Vuosina 2016-2017 Kallio pelasi Joensuun Mailassa. Syksyllä 2017 uutisoitiin, että Kallio siirtyy takaisin kasvattajaseuraansa Raaheen (Pattijoelle). Kallio on ammatiltaan Materiaali-insinööri.


title: Simo Pajala

text: Simo Pajala (s. 15. elokuuta 1964 Vimpeli) on suomalainen entinen pääsarjatason pesäpalloilija.


title: Simo Pajala

text: Ulkopelissä kopparina pelannut Pajala edusti koko 17-vuotisen pääsarjauransa ajan kasvattajaseuraansa Vimpelin Vetoa.


title: Marko Nygård

text: Marko Jaakko Nygård (s. 20. heinäkuuta 1981 Vimpeli) on suomalainen pesäpalloilija.


title: Marko Nygård

text: Ykkösvahtina pelaava Nygård on edustanut urallaan kasvattajaseuransa Vimpelin Vedon lisäksi myös Puijon Pesistä sekä Kouvolan Pallonlyöjiä. Kaudella 2014 hän teki neljän vuoden tauon jälkeen paluun Superpesiskentille Kankaanpään Mailan riveissä. Kaudella 2015 Nygård on pelannut Ykköspesistä Ulvilan Pesä-Veikoissa ottelukohtaisella sopimuksella. Nygård on toiminut myös Ulvilan Pesä-Veikkojen ykköspesisjoukkueen valmennusportaassa. Heinäkuussa 2015 hän palasi kasvattajaseuransa Vimpelin Vedon riveihin ottelukohtaisella sopimuksella.


title: Marko Nygård

text: Nygårdin isä, Jaakko Nygård on entinen huipputason pesäpalloilija, ja muun muassa kaksinkertainen Suomen mestari.


title: Pyhien apostolien Pietarin ja Paavalin kirkko (Minsk)

text:
Pyhien apostolien Pietarin ja Paavalin kirkko (, ), lyhyemmin Pyhien Pietarin ja Paavalin kirkko () on Minskin historiallisessa keskustassa sijaitseva, vuosina 1611–1612 rakennettu, Valko-Venäjän pääkaupungin vanhin yhä kirkkona toimiva rakennus, joskin Valko-Venäjän SNT:n aikana se oli vuosina 1933–1991 sotavuosia lukuun ottamatta suljettu kirkollisesta käytöstä. Se on yhä Minskin suurimpia ortodoksisia kirkkoja.
Kaupunkilaisten lahjoitukset ja huoli ortodoksisen uskon säilymisestä tekivät kirkon syntymisen mahdolliseksi. Uniaattikirkko oli edeltävinä vuosina ottanut haltuunsa yhä suuremman osaa Liettuan suuriruhtinaskunnan itäisen, itäslaavilaisen osan aiemmista ortodoksisista kirkoista ja luostareista. Monet katolisen kirkon viitan alle kuuluvan uniaattikirkkoon käännytystä vastustaneet Minskin asukkaat vetosivat kivisen, Pyhien apostolien Pietarin ja Paavalin kirkon ja luostarin rakentamiseksi kaupunkiin. Yksi kaupungin aatelisnaisista lahjoitti yksityistä maata kirkolle ja kaupunkilaisten keräämät varat siirrettiin Vilnassa toimineen Pyhän hengen luostarin munkeille, joita pyydettiin johtamaan luostarialueen rakentamista. Vaikutteita kirkkoon saatiin muun muassa Njasvižin palatsikompleksin Kristuksen ruumiin kirkosta.


text:
Rakennus on ollut ortodoksisena kirkkona vuodesta 1613 lähtien. Koulu, köyhäintalo ja kirjapaino avattiin kirkon naapurissa toimineen luostarin yhteyteen. Toiminta jatkui vahvana lähes 200 vuoden ajan, joskin 1700-luvun jälkimmäisellä puoliskolla kirkko ja sen viereinen luostari rapistuivat.
Minsk siirtyi Puolan 2. jaossa vuonna 1793 osaksi Venäjän keisarikuntaa. Kaupungista muotoutui maakunnan (kuvernementin) hallintokeskus. Kirkkorakkennus kunnostettiin ja sitä uudistettiin uuden hallitsijan, keisarinna Katariina II Suuren lahjoitusten turvin. Kirkko pyhitettiin hiippakunnan keskuspyhäköksi uudella nimellä Pyhän Katariinan katedraali. Se oli ortodoksisen Moskovan patriarkaatin vuonna 1793 perustetun Minskin hiippakunnan ensimmäinen katedraali.


text: Seuraava valtion tukema kirkkorakennuksen uudistustyö osui vuoteen 1870. Kirkon katolle nostettiin suuri kupoli, ikonostaasi uudistettiin ja seinät koristeltiin freskoin, joiden kauneutta verrattiin Moskovan Kristus Vapahtajan kirkon kuvitukseen. Kirkon yhteyteen avattiin kirkkoseurakunnan koulu naisille.


text: Neuvostoliiton aikana, vuonna 1933 kirkko suljettiin. Rakennusta käytettiin varastona, osaa tiedetään käytetyn sillivarastona. Toisen maailmansodan aikana kirkossa ryhdyttiin kaupunkilaisten aloitteesta jälleen järjestämään jumalanpalveksia. Rakennus vihittiin uudelleen kirkoksi ja nimettiin jälleen Pietarin ja Paavalin kirkoksi (1941). Neuvostojoukkojen vallattua kaupungin sodan loppuvaiheessa, kirkko suljettiin vuonna 1944 uudelleen vuosikymmeniksi. 1980-luvulla kirkkorakennusta kuitenkin kunnostettiin ja se sai 1600–1700 -lukujen ulkomuotonsa.


text: Vuonna 1991 kirkkorakennus palautettiin uskonnolliseen käyttöön. Kirkkoon on sittemmin asetettu ristit ja kellotorneissa soi yhdeksän kirkonkelloa. Restaurointityöt jatkuivat sisällä entisten freskojen kunnostamiseksi. Ikonostaasi on uusi, nykypolven minskiläisten ikonimaalareiden tekemä. Kirkossa kunnioitetaan paljon sen erityisen pyhinä pidettyjä kohteita: valkovenäläisten 1300-luvun marttyyrien, Vilnan pyhien marttyyriveljesten Antonin, Ioannan ja Jevstafijan ikonia (reliikkeineen) ja Tšernihivin pyhän Feodosijan ikonia.


title: Jouni Oja-Lipasti

text: Jouni Oja-Lipasti (s. 1. kesäkuuta 1985 Ilmajoki) on suomalainen pesäpalloilija, joka edustaa Koskenkorvan Urheilijoita. Ulkopelipaikaltaan hän on etumies.


title: Jouni Oja-Lipasti

text: Superpesistä Oja-Lipasti on pelannut Alajärven lisäksi myös Koskenkorvan Urheilijoiden riveissä. Runkosarjassa hän on pelannut 172 ottelua, joissa on lyönyt 30 ja tuonut 33 juoksua. Kärkilyöntipisteitä hän keräsi pelaamissaan runkosarjan otteluissa 304. Superpesiksen pudotuspeleissä Oja-Lipasti on pelannut 31 ottelua, joissa on lyönyt kaksi ja tuonut neljä juoksua. Kärkilyöntipisteitä hän on kerännyt pudotuspeleissä kaikkiaan 43.


title: Malisjoki

text: Malisjoki on Nivalan taajama-alueen läpi virtaava joki. Jokityypiltään se on keskisuurten turvemaiden joki.


title: Malisjoki

text: Malisjoki alkaa Haapaveden Karsikkaalta Karsikasojana, joka yhtyy Nivalan puolella Ruuskankylällä Kesonojaan. Siitä alkava uoma on nimeltään Malisjoki, joka virtaa Ruuskankylältä Maliskylän ja Ahteen läpi kohti Nivalan taajamassa sijaitsevaa alajuoksua.


title: Malisjoki

text: Malisjoki laskee Pidisjärveen, joka on Kalajoen leventymäkohta ja Nivalan suurin järvi.


title: Malisjoki

text: Malisjoen rantamaisema on kauttaaltaan metsä- ja maatalousvoittoinen. Suurin osa jokiuoman rannoista on rakentamalla muutettua. Joen alaosassa luonnontilaista rantaa ei ole juuri lainkaan. Lähinnä luonnontilaa on joen alajuoksulla sijaitseva koski. Tuossa koskessa on Heikkilän tilan eli presidentti Kyösti Kallion vanha mylly.


title: Malisjoki

text: Malisjoki on yksi Pohjois-Pohjanmaan voimakkaimmin kuormitetuista joista. Sen ekologinen tila on arvioitu välttäväksi ja fysikaalis-kemiallinen tila huonoksi. Biologinen tila on arvioitu tyydyttäväksi. Joki on erittäin runsasravinteinen ja rehevä.


title: Malisjoki

text: Joen tilaa ja merkitystä on yritetty kohentaa vuonna 2008 alkaneella Vireä Malisjoki -hankkeella. Hankkeessa on rakennettu joen yläjuoksulle kosteikko, jonka toivotaan vähentävän kuormitusta. Vähäjärven kosteikko on yksi maakunnan suurimmista rakennetuista kosteikoista.


title: Malisjoki

text: Joen tilan parantamiseksi on tehty suunnitelma myös useiden muiden kosteikkojen rakentamisesta.


title: Malisjoki

text: Vireä Malisjoki -hankkeen toisessa vaiheessa joen ylitse rakennettiin kaksi valaistua kävelysiltaa. Sillat ovat Nivalan taajamassa aivan Haapajärventien varrella. Siltojen läheisyydessä joen ranta-alueita on paranneltu muun muassa kävelyteitä, leikkipuisto, istutuksia ja valaistuksia rakentamalla.


title: Malisjoki

text: Malisjoki ei ole merkittävä kalastuskohde. Se oli hyvä rapujoki vielä 1980-luvulla, mutta seuraavalla vuosikymmenellä rapukanta hävisi. Joessa elää tyypillinen suomalainen kalakanta: särkikaloja, ahvenia ja haukia.


title: Malisjoki

text: Kerrotaan, että Nivalan pitäjän kanta-asukas Niva-Kaija asettui asumaan Malisjoen rannalle, suunnilleen nykyisen Heikkilän talon kohdalle.


title: Toni Marjamäki

text: Toni Marjamäki (s. 24. lokakuuta 1992 Parkano) on suomalainen pesäpalloilija, joka edustaa Koskenkorvan Urheilijoita.


title: Toni Marjamäki

text: Superpesiksen runkosarjaa hän on pelannut 40 ottelun verran ja pelaamissaan otteluissa hän on lyönyt kaksi ja tuonut 29 juoksua. Kärkilyöntipisteitä Marjamäki on runkosarjassa kerännyt 91. Pudotuspeleissä Marjamäki on pelannut kaikkiaan yhdeksän ottelua, joissa on lyönyt yhden ja tuonut kolme juoksua. Kärkilyöntipisteitä hänellä on pudotuspeleistä kasassa 22.


title: Mikko Kytömäki

text: Mikko Kytömäki (s. 10. tammikuuta 1984) on suomalainen pesäpalloilija, joka edustaa Koskenkorvan urheilijoita.


title: Mikko Kytömäki

text: Superpesistä Kytömäki on pelannut Koskenkorvan lisäksi myös Kankaanpään Mailan ja Kouvolan Pallonlyöjien riveissä. Runkosarjassa hän on pelannut 197 ottelua, joissa on lyönyt 22 ja tuonut 56 juoksua. Kärkilyöntipisteitä hän keräsi pelaamissaan runkosarjan otteluissa 499. Superpesiksen pudotuspeleissä Kytömäki on pelannut 43 ottelua, joissa on lyönyt seitsemän ja tuonut 17 juoksua. Kärkilyöntipisteitä hän on kerännyt pudotuspeleissä kaikkiaan 107.


title: Tuomas Tuohisaari

text: Tuomas Tuohisaari (s. 20. helmikuuta 1992, Ilmajoki) on suomalainen pesäpalloilija, joka pelaa Superpesis-joukkue Koskenkorvan Urheilijoissa. Tuohisaari on Koskenkorvan Urheilijoiden kasvatti.


title: Tuomas Tuohisaari

text: Superpesiksen runkosarjassa Tuohisaari on pelannut 94 ottelua, joissa on lyönyt 17 ja tuonut 42 juoksua. Kärkilyöntipisteitä hän keräsi pelaamissaan runkosarjan otteluissa 189. Superpesiksen pudotuspeleissä Tuohisaari on pelannut 18 ottelua, joissa on tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 31.


title: Rubiini-iibis

text: Rubiini-iibis ("Eudocimus ruber") on iibiksiin kuuluva lintulaji. Sitä tavataan laajalta alueelta Etelä-Amerikasta ja Karibianmeren saarilta.


title: Rubiini-iibis

text: Kooltaan rubiini-iibis voi kasvaa 56–76 cm pitkäksi. Koiraat ovat naaraita suurempia. Lajin paras tuntomerkki on aikuisen linnun lähes kauttaaltaan kirkkaanpunainen höyhenpeite. Ainoastaan siipien kärjet ovat mustat. Nuoret linnut ovat väriltään vatsastaan valkoisia ja selästään ja päästään ruskehtavan harmaita. Rubiini-iibiksen nokka on pitkä ja alapäinkaartunut. Nokka on väriltään harmaa ja koiraan nokka on naaraan nokkaa pidempi.


title: Rubiini-iibis

text: Rubiini-iibistä tavataan Etelä-Amerikan pohjoisosien rannikoilta alueelta, joka ulottuu Kolumbiasta Brasiliaan. Lisäksi sitä tavataan muun muassa Trinidadista ja Tobagosta ja vaeltajana useilta Karibianmeren saairlta. Lajin elinympäristöä ovat suot, mutatasangot, laguunit ja mangrovemetsät. Rubiini-iibikset liikkuvat tyypillisesti parvissa. Lajin ravintoa ovat katkaravut ja muut äyriäiset, vesihyönteiset, sammakot, nilviäiset ja pienet kalat. Aikuiset rubiini-iibikset saavat punaisen värinsä syömistään katkaravuista. Rubiini-iibiksen lisääntymisaika on syyskuusta joulukuuhun. Laji pesii kolonioina ja koiras rakentaa risupesän puuhun tai pensaaseen. Naaras munii tyypillisesti 3–5 munaa.


title: Sasu Toikka

text: Sasu Toikka (s. 26. heinäkuuta 1990 Hamina) on suomalainen pesäpalloilija, joka on edustanut kaudesta 2012 alkaen Superpesiksessä Kouvolan Pallonlyöjiä. Ennen siirtymistään Kouvolaan Toikka pelasi Ykköspesistä kasvattajaseurassaan Haminan Palloilijoissa. Kaudella 2011 Toikka voitti A-poikien Suomen mestaruuden Kouvolan Pallonlyöjien A-poikajoukkueessa. Toikka on myös osallistunut A- ja B-poikien Itä-Länsi-otteluihin. Hänen ulkopelipaikkansa on etukentällä ja sisäpelissä hän toimii vaihtajana ja kotiuttajana. Toikka on pelannut keskikesään 2016 mennessä miesten Superpesiksessä 151 ottelua.


title: Sigvard

text: Sigvard on alkujaan saksalainen miehen etunimi. Sen alkuperäinen muoto on ollut "Siegward", joka merkitsee "voiton vartijaa", kuten myös nimen skandinaavinen vastine Sigurd.


title: Sigvard

text: Suomessa nimi Sigvard on 1900-luvun alusta vuoden 2009 loppuun mennessä annettu 485 henkilölle. Sigurdin nimipäivä on suomenruotsalaisen kalenterin mukaan 25. syyskuuta.


title: Anni Lipasti

text: Anni Lipasti (s. 25. maaliskuuta 1987 Rauma) on suomalainen pesäpalloilija, joka edustaa Lappeenrannan Pesä-Ysejä. Lappeenrannan lisäksi Lipasti on edustanut naisten Superpesiksessä kasvattajaseuraansa Rauman Feraa, Jyväkylän Kirittäriä ja Viinijärven Urheilijoita. Lipasti on pelannut naisten Superpesiksen runkosarjassa 135 ottelua, joissa hän on lyönyt 38 juoksua ja tuonut 131 juoksua ja kerännyt 449 kärkilyöntiä. Naisten Superpesiksen pudotuspeleissa Lipasti on pelannut 55 ottelua, joissa hän lyönyt 15 ja tuonut 35 juoksua ja kerännyt 147 kärkilyöntiä. Lipasti osallistui ensimmäiseen Itä-Länsi otteluunsa Hyvinkäällä vuonna 2013.


title: Juho Ranto

text: Juho Ranto (s. 9. maaliskuuta 1987 Oulu) on suomalainen pesäpalloilija, joka edustaa JymyJusseja. Hänen kasvattajaseura on Koskenkorvan Urheilijat.


title: Juho Ranto

text: Superpesistä Ranto on pelannut Koskenkorvan ja JymyJussien riveissä. Runkosarjassa hän on pelannut 88 ottelua, joissa on lyönyt seitsemän ja tuonut 30 juoksua. Kärkilyöntipisteitä hän keräsi pelaamissaan runkosarjan otteluissa 161. Superpesiksen pudotuspeleissä Ranto on pelannut 12 ottelua, joissa on tuonut kahdeksan juoksua. Kärkilyöntipisteitä hän on kerännyt pudotuspeleissä kaikkiaan 27.


title: Anna Gunn

text: Anna Gunn (s. 11. elokuuta 1968 Santa Fe, New Mexico, Yhdysvallat) on yhdysvaltalainen näyttelijä. Hän esitti Walter Whiten vaimoa Skyleria draamasarjassa "Breaking Bad" ja sai roolistaan parhaan naissivuosan Primetime Emmyn vuosina 2013 ja 2014. Eräitä muita Gunnin esittämiä televisiohahmoja ovat olleet Jean Ward sarjassa "Oikeus ja kohtuus" sekä Martha Bullock "Deadwoodissa". Videopelisarjassa "Legacy of Kain" hän ääninäytteli hahmoa nimeltä Ariel.


title: Anna Gunn

text: Gunn varttui Santa Fessä ja myös näytteli "Santa Fe"-elokuvassa vuonna 1997. Hän suoritti B.S.-tutkinnon Northwestern Universityssä 1990. Gunnin ammattinäyttelijän ura lähti liikkeelle chicagolaisessa teatterissa samana vuonna. Broadwaylla hän esiintyi ensimmäisen kerran 1996.


title: Iina Lehkonen

text: Iina Lehkonen on suomalainen pesäpalloilija, joka edustaa kaudella 2014 naisten Superpesiksessä Mansen Räpsää. Hänen kasvattajaseuransa on Turku-Pesis, ja lisäksi Lehkonen on pelannut Superpesistä myös Lappeenrannan Pesä Yseissä. Lehkonen on ulkopelipaikaltaan koppari. Lehkonen osallistui Itä–Länsi-otteluun vuonna 2011. Lehkonen on pelannut kausilla 2005–2014 Superpesiksessä ja Halli-SM:ssä yhteensä 160 ottelua, joissa hän on lyönyt 31 ja tuonut 177 juoksua sekä kerännyt 648 kärkilyöntiä.


title: Antti Naakka

text: Antti Naakka (s. 1979) on suomalainen thainyrkkeilijä. Ottelijaurallaan hän saavutti suomenmestaruuden vuonna 2004 sarjassa -71 kg ja SM-hopeaa vuonna 2005 sarjassa -75 kg. Ottelijauransa jälkeen hän on toiminut valmentajana Helsinki Thaiboxing Clubilla, jonka puheenjohtajana hän myös toimii. Hän on myös Suomen Muaythai-liiton puheenjohtaja sekä Suomen thainyrkkeilymaajoukkueen koordinaattori. Thainyrkkeilytoimiensa lisäksi hän työskentelee personal trainerina omassa yrityksessään. Naakka on toiminut järjestäjänä useissa kotimaisissa thainyrkkeilytapahtumissa, mm. thainyrkkeilyn pohjoismaidenmestaruuskilpailuissa vuonna 2012.


title: Antti Naakka

text: Hän on lisäksi ollut osakkaana ja varatoimitusjohtajana kamppailu-urheiluvarusteita maahantuovassa yrityksessä, jonka omistussuhteensa hän on sittemmin myynyt.


title: Antti Naakka

text:
Naakka näyttelee sivuosaa Juho Kuosmasen Olli Mäestä kertovassa elokuvassa Hymyilevä mies - The Happiest Day in the Life of Olli Mäki.
3. http://www.imdb.com/name/nm8381902/?ref_=fn_al_nm_1


Antti Naakka


title: Brittiläinen lippulause

text: Brittiläinen lippulause on Euklidisen geometrian lause. Lauseen mukaan, kun valitaan piste "P" suorakulmion "ABCD" sisältä, pisteen "P" ja suorakulmion vastakkaisten kulmien välisten etäisyyksien neliöiden summa on yhtä suuri kuin toisen kahden suorakulmion vastakkaisen kulman ja pisteen "P" välisten etäisyyksien neliöiden summa.


title: Brittiläinen lippulause

text:
Yhtälönä siis:
Lause pätee myös suorakulmion ulkopuolisiin pisteisiin, ja vielä yleisemmin Euklidisessa avaruudessa olevan pisteen etäisyyksiin avaruudessa olevan suorakulmion kulmiin. Tällöin todistus on vaikeampi havainnollistaa.


title: Brittiläinen lippulause

text: Piirretään pisteestä "P" suorakulmion sivujen "AB", "BC", "CD" ja "AD" kanssa kohtisuorassa olevat suorat. Merkitään suorakulmion sivuja leikkaavat kohdat pisteillä "w", "x", "y" ja "z", vieressä olevaa kuvaa vastaavilla tavoilla. Huomataan, että muodostuu suorakulmainen kolmio "AwP", ja "wP" = "Az".


title: Brittiläinen lippulause

text:
Nyt Pythagoraan lauseen mukaan,
Näin voimme laskea pisteen "P" ja suorakulmion kolmen muun kulman välisten etäisyyksien neliöt:
Täten:


title: Brittiläinen lippulause

text: Lauseen nimi tulee siitä, kun piirretään pisteestä P viivat suorakulmion kulmiin sekä todistuksessa käytettävät suorakulmion sivujen kanssa kohtisuorat viivat, lopputulos muistuttaa joidenkin mielestä Yhdistyneen kuningaskunnan lippua.


title: Länsiromaaniset kielet

text:
Länsiromaaniset kielet ovat yksi Indoeurooppalaisiin kieliin kuuluvien romaanisten kielten alaryhmistä. Niihin kuuluvat ainakin seuraavat kielet:
Jotkut luokitukset lukevat Keski-ja Etelä-Italian murteet länsiromaanisiin kieliin; tämän tuloksena haaraa kutsutaan yleisesti länsi-itaalisiksi kieliksi. Muut luokitukset sijoittavat italodalmaattiset kielet itäromaanisiin kieliin. Sardinian kieli ei sovi länsi- eikä itäromaanisiin kieliin, sillä se on luultavasti eronnut aikaisessa vaiheessa muista romaanisista kielistä.


title: Länsiromaaniset kielet

text: Nykyisin neljä eniten puhuttua länsiroomaanista kieltä ovat espanjan kieli (noin 330 miljoonaa puhujaa äidinkielenään), portugalin kieli (noin 215 miljoonaa puhujaa äidinkielenään, 45 miljoonaa toisena kielenä, lähinnä portugalinkielisessä Afrikassa), ranskan kieli (n. 70 miljoonaa puhujaa äidinkielenään, 70 miljoonaa toisena kielenä lähinnä ranskankielisessä Afrikkassa), ja katalaani (n. 12 miljoonaa puhujaa äidinkielenään). Monilla näistä kielistä on paljon ei-äidinkielisiä puhujia; tämä koskee erityisesti ranskaa, joka on laajalti käytössä koko Länsi-Afrikassa lingua francana.


title: Nilpotentti

text: Matematiikassa renkaan R alkiota x kutsutaan nilpotentiksi, jos on olemassa joku positiivinen kokonaisluku n siten, että "x" = 0.


title: Nilpotentti

text: Amerikkalainen matemaatikko Benjamin Peirce otti termin käyttöön algebran alkiosta, jokin katoaa kun se korotetaan tiettyyn potenssiin.


title: Nilpotentti

text: Yhdelläkään nilpotentilla alkiolla ei voi olla käänteisalkiota (paitsi triviaali rengas {0}, joka on ainoastaan yksi alkio 0=1). Kaikki nollasta eroavat nilpotentti alkiot ovat nollajakajia.


title: Nilpotentti

text: n x n matriisi A, jossa kunnan alkiot on nilpontetti, jos ja vain jos sen karakteristinen polynomi on "t".


title: Nilpotentti

text: Jos x on nilpotentti, niin silloin 1 - x on olemassa käänteisalkio, koska "x" = 0 edellyttää, että


title: Nilpotentti

text: Yleisemmin, summa käänteisalkiosta ja nilpotenttialkioista on renkaan ykkösalkio, kun ne kommutoivat.


title: Nilpotentti

text: Vaihdannaisen renkaan formula_4 nilpotentit alkiot muodostavat ideaalin formula_5; tämä seuraa binomilauseesta. Tätä ideaali formula_5 kutsutaan renkaan nilradikaaliksi. Jokainen vaihdannaisen renkaan nilpotenttialkio formula_7 kuluu jokaiseen renkaan alkuideaaliin formula_8, koska formula_9. Joten formula_5 sisältyy kaikkien alkuideaalien leikkaukseen.


title: Nilpotentti

text: Jos formula_7 ei ole nilpotentti, voimme lokalisoida formula_7:t potenssien mukaan: formula_7: formula_14 saadaan nollasta poikkeava rengas formula_15. Lokaalisessa renkaassa alkualkioita vastaa täsmälleen ne formula_8, jotka toteuttaa formula_17. Koska jokaisella vaihdannaisella ei-triviaalilla renkaalla on maksimaalinen alkuideaali, niin jos formula_7 ei ole nilpotentti niin formula_7 ei kuulu formula_8, jollakin formula_4:n alkuideaalilla formula_8. Siksi formula_5 on täsmälleen kaikkien alkuideaalien leikkaus.


title: Borisovo-Sudskoje

text: Borisovo-Sudskoje () on kylä ja Borisovon kunnan hallinnollinen keskus Vologdan alueen Babajevon piirissä Venäjällä. Se sijaitsee Sudajoen varrella 62 kilometriä Babajevosta pohjoiseen. Kylässä on 1 900 ja kunnassa 3 500 asukasta (vuonna 2009).


title: Borisovo-Sudskoje

text: Borisovon kunnan pinta-ala on 1 986,05 neliökilometriä. Se rajoittuu pohjoisessa Babajevon piirin Tsentralnojen, Požaran ja Vepsän sekä etelässä Toropovon ja Saninskajan kuntiin, idässä Vologdan alueen Belozerskin ja Kaduin piireihin sekä lännessä Leningradin alueeseen. Pinta-alasta 77,2 % on metsää ja 19,9 % maatalousmaata.


title: Borisovo-Sudskoje

text: Kunta sijaitsee Mologan–Šeksnan alangon pohjoisosassa. Jokia ovat Suda, Labokša, Šoritsa, Verhnjaja Tšužboika, Nižnjaja Tšužboika, Šomitsa ja Helbui. Hyötykaivannaisiin kuuluvat hiekka, sora, turve, kalkkikivi ja dolomiitti. Kunnan alueella sijaitsee Hazovon rauhoitusalue. Borisovo-Sudskojessa on luonnonmuistomerkiksi julistettu 1800-luvulta peräisin oleva puistoalue.


title: Borisovo-Sudskoje

text: Borisovon kuntaan kuuluu keskuskylän lisäksi 74 kylää ja muuta asutuskeskusta: Afanasjevskaja, kaksi Afanasovoa, Aganino, Aleksandrovskaja, Ananino, Antonovskaja, Balujevo, Bolšaja Pelpahta, Bolšoje Borilovo, Fedjunino, Gorbovo, Gory, Hartševnja, Hripeljovo, Ignatovo, Igumnovo, Ionino, Ivanovskaja, Karasovo, Kernjašovo, Kobeljovo, Korinolovo, Kostenkovo, kaksi Kostinoa, Labokša, Loginovo, Lykovo, Makarovskaja, Malaja Pelpahta, Maloje Borilovo, Maloje Borisovo, Mjatino, Nazarovo, Nefjodovo, Nekrasovo, Nesterovo, Neverovo, Nikonovo, Novaja, Novaja Starina, Novoje Lukino, Ovsjannikovo, Papino, Parfejevo, Pjatškalovo, kaksi Plesoa, Ploskoje, Porošino, Požarištša, Pustoška, Šarapovo, Šarapovskaja Gorka, Semjonovskaja, Sidorovo, Širjajevskaja, Sloboda, Šogda, Stan, Staroje Lukino, Sudakovo, Sumarokovo, Terehovaja, Tretjakovskaja, Vasjutino, Velenidovo, Vernhjaja Šoma, Volkovo, Zadni Dvor, Zajelnik, Zanino ja Zvorykino. Sadan–kahdensadan asukkaan kyliä ovat Novaja Starina, Novoje Lukino ja Maloje Borisovo. Seitsemällätoista paikkakunnalla ei ole lainkaan vakituista asutusta.


title: Borisovo-Sudskoje

text: Borisovon kylä mainitaan ensimmäisen kerran vuoden 1626/1627 verokirjassa. 1700-luvulta lähtien se kuului Novgorodin lääniin. Belozerskin ja Pietarin välisen maantien varrella sijainneessa kylässä pidettiin 1800-luvun puolivälistä lähtien suuret markkinat. Vuosina 1918–1927 Borisovon volosti oli osa Tšerepovetsin lääniä. Vuonna 1927 Borisovo lähikylineen yhdistettiin Borisovo-Sudskojen kyläksi, josta tuli Leningradin alueeseen kuuluneen hallintopiirin keskus. Vuonna 1937 piiri liitettiin vasta perustettuun Vologdan alueeseen ja vuonna 1959 se yhdistettiin Babajevon piiriin. Borisovon kyläneuvostoalue muutettiin kunnaksi vuonna 2006. Vuonna 2009 siihen liitettiin Afanasovon, Novaja Starinan, Novoje Lukinon ja Ploskojen kunnat. Borisovo-Sudskojen kylä toimii eräänlaisena Babajevon piirin pohjoisosan keskuksena.


title: Borisovo-Sudskoje

text: Tärkein tieyhteys on Leontjevon, Babajevon ja Borisovo-Sudskojen välinen kestopäällystetty maantie, joka jatkuu paikallisteinä Verhni Konetsiin, Pogostiin, Novoje Lukinoon ja Plesoon. Kylistä on linja-autoreitit Babajevoon ja Borisovo-Sudskojesta Babajevon kautta Tšerepovetsiin. Borisovo-Sudskojen lähellä on huoltoasema.


title: Borisovo-Sudskoje

text: Talous perustuu metsäteollisuuteen. Kunnassa toimii Borisovo-Sudskojen metsätalous sekä pieniä puunhankintaa ja -jalostusta harjoittavia yrityksiä. Maataloutta edustavat Borisovo-Sudskojen, Novaja Starinan ja Novoje Lukinon maatalousyritykset, jotka tuottavat maitoa, lihaa ja viljaa. Borisovo-Sudskojessa toimii leipomo.


title: Borisovo-Sudskoje

text: Keskuskylän palveluihin kuuluu kaksi lastentarhaa, keskikoulu, lasten harrastuskeskus, kulttuuritalo, kirjasto, piirisairaala poliklinikkoineen, vanhainkoti, posti ja joukko kauppoja. Eräitä palveluja on myös Novaja Starinassa, Novoje Lukinossa ja muissa kylissä. Novaja Starinassa on toimiva ortodoksikirkko.


title: Borisovo-Sudskoje

text: Seudulta on löydetty useita muinaisia asuin- ja hautapaikkoja. Rakennusmuistomerkkeihin kuuluvat Hartševnjan, Novaja Starinan ja Širjajevskajan kirkot.


title: XXV

text: XXV on luku 25 roomalaisilla numeroilla. Se voi tarkoittaa myös seuraavia:


title: Fridolf Rafael von Haartman

text: Fridolf Rafael von Haartman (20. joulukuuta 1839 Helsinki – 1. maaliskuuta 1902 Pietari) oli suomalainen liikemies ja valtioneuvos. Hänet tunnetaan ennen kaikkea makuuvaunuliikenteen aloittajana Suomessa.


title: Fridolf Rafael von Haartman

text: Von Haartmanin vanhemmat olivat lääkintöhallituksen ylijohtaja Carl Daniel von Haartman (1792–1877) ja Maria Helena Rosina Franzén (1800–1840). Hän oli naimisissa Alice Pinellon (1862–1945) kanssa. Fridolf Haartmanin kaksoisveli oli maanviljelysneuvos Michael von Haartman (1839–1907).


title: Fridolf Rafael von Haartman

text: Von Haartman palveli ensin upseerina ja toimi muun muassa Suomen kenraalikuvernöörin adjutanttina. Erottuaan armeijasta majurin arvoisena von Haartman toimi tullipäällikkönä Pietarissa ja vuosina 1879–1887 hän oli Suomen asiain komitean palveluksessa. Hän sai valtioneuvoksen arvon 1897.


title: Fridolf Rafael von Haartman

text: Vuonna 1873 von Haartman perusti "Pietarin Suomalaisen Höyryveneyhtiön" joka liikennöi Neva-joella. Yhtiöllä oli vuonna 1897 käytössä 76 alusta. Von Haartmanin yhtiö rakensi myös talviaikaan Neva-joen jään yli kulkevia tilapäisiä sähköraitiotielinjoja. Von Haartman harjoitti laivaliikennettä Pietarin seudun ohella Nižni Novgorodissa ja Sevastopolissa Krimillä. Hän omisti myös konepajan ja kaikkiaan hänen yhtiöidensä palveluksessa oli noin 1 000 työntekijää.


title: Fridolf Rafael von Haartman

text: Kun Nižni Novgorodissa järjestettiin vuonna 1896 "Yleisvenäläinen teollisuus-, kauppa- ja taidenäyttely" von Haartman sai luvan rakentaa näyttelyalueelle kaksi metrin raideleveyksistä sähköraitiotielinjaa ja kaksi hammasratalinjaa. Hän oli jo edellisenä vuonna 1895 saanut toimiluvan Nižni Novgorodiin Venäjän ensimmäiselle sähköraitiotielinjalle.


title: Fridolf Rafael von Haartman

text: Helmikuussa 1876 von Haartman ehdotti kirjeessään Suomen valtionrautateiden johtajalle yöjunaliikenteen aloittamista eräiden Suomen kaupunkien ja Pietarin välillä. Hän anoi lupaa myös makuuvaunuliikenteen aloittamiseksi Suomen rautateillä. Ensimmäiset yöjunat alkoivatkin liikennöidä Helsinki–Pietari-välillä 1. kesäkuuta 1876 alkaen. Von Haartmanin perustama "Sofkupéaktiebolag"-yhtiö tilasi kolme kolmiakselista makuuvaunua prahalaiselta F. Ringhofferin vaunutehtaalta ja ensimmäinen näistä vaunuista oli mukana Pietari–Helsinki-yöjunassa illalla 16. elokuuta 1876. Haartman jatkoi makuuvaunuliikennettä Pietarin ja Helsingin välillä aina vuoteen 1898 saakka jolloin Suomen valtiorautatiet aloitti oman makuuvaunuliikenteen telivaunuilla. Von Haartman myi vaununsa 1899 valtionrautateille joka muutti ne ensimmäisen luokan päivävaunuiksi.


title: Connie Hedegaard

text: Connie Hedegaard (s. 15. syyskuuta 1960) on tanskalainen poliitikko. Hän toimi ilmastokomissaarina Barroson II komissiossa toimikaudella 2010–2014.


title: Connie Hedegaard

text: Tanskan politiikassa Hedegaard kuului konservatiiviseen kansanpuolueeseen ja toimi kansanedustajana vuosina 1984–1990, minkä jälkeen hän työskenteli toimittajana Berlingske-lehdessä vuosina 1990–1994. Vuodet 1994–1998 hän työskenteli Danmarks Radiossa ja vuosina 1998–2004 hän kirjoitti Politikeniin sekä toimi ajankohtaisohjelma "Deadlinen" juontajana DR2-kanavalla.


title: Connie Hedegaard

text: Vuonna 2005 Hedegaard valittiin jälleen Folketingetiin. Vuosina 2004–2007 hän oli maansa ympäristöministeri ja vuosina 2007–2009 ilmasto- ja energiaministeri Anders Fogh Rasmussenin sekä Lars Løkke Rasmussenin hallituksissa. Hänen ministerikaudellaan järjestettiin Kööpenhaminan ilmastokokous.


title: 55 Burger, Cola, Fries

text: 55 Burger, Cola, Fries oli suomalainen pikaruokaketju, joka keskittyi erityisesti hampurilaisten tarjoamiseen. Vuonna 2011 perustettu ketju aloitti ensin seitsemällä Teboil-huoltoasemalla shop-in-shop-periaatteella. Konseptin loi Kotipizzan kehitystiimi. Ravintoloita sijaitsi myös samoissa tiloissa Kotipizzojen kanssa.


title: 55 Burger, Cola, Fries

text: Joulukuussa 2014 pikaruokajätti Frankis Group myi 55 Burger, Cola, Fries -ketjun Jokes Familylle. Tuolloin ketjuun kuului 35 ravintolaa. Kaupan myötä uusi omistaja muutti ketjun ravintolat Rolls-ravintoloiksi.


title: 55 Burger, Cola, Fries

text: Ravintolan nimi viittaa 1950-lukuun, jolloin ensimmäisiä hampurilaisia alettiin valmistaa Yhdysvalloissa.


title: Heikki Liedes

text: Heikki Verneri Liedes (s. 12. tammikuuta 1993 Helsinki) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökkääjä. Isokokoista Liedestä on luonnehdittu pelityyliltään voimahyökkääjäksi.


title: Heikki Liedes

text: Liedes on Hämeenlinnan Pallokerhon kasvatti. Hän toimi joukkueen C-nuorten kapteenina kaudella 2008–2009. Seuraavan kauden 2009–2010 päätteeksi Liedes voitti B-nuorten SM-hopeaa. Kauden 2010–2011 hän pelasi suurimmaksi osaksi HPK:n A-nuorissa, mutta Liedes vahvisti kauden aikana myös joukkueen B-nuoria, joiden paras pistemies hän oli SM-karsinnoissa tehden kolmessa ottelussa tehot 5+8=13.


title: Heikki Liedes

text: Kaudeksi 2011–2012 Liedes siirtyi Pohjois-Amerikkaan ja USHL-joukkue Tri-City Stormin riveihin. Kaudella 2012–2013 hänestä tuli joukkueen varakapteeni. Liedes voitti Stormin sisäisen jäähypörssin 98 minuutillaan.


title: Heikki Liedes

text: Kaudeksi 2013–2014 Liedes siirtyi kaksivuotisella SM-liigasopimuksella Kalevan Palloon. Hän pelasi ennen runkosarjan alkua myös Mestis-joukkue Kajaanin Hokin harjoitusvahvuudessa. Liedes teki liigadebyyttinsä 24. syyskuuta 2013 Porin Ässiä vastaan. Liigauransa avausmaalin hän teki 16. marraskuuta 2013 vieraissa Rauman Lukkoa vastaan. Liedeksen osuma jäi hänen 18 pelaamassaan SM-liigaottelussa kauden ainoaksi tehopisteeksi. Liedeksen rikkonainen kausi todettiin päättyneeksi helmikuussa 2014. Kaudella 2014–2015 hän jäi KalPassa pieneen rooliin ja ja Liedes pelasi edelliskautisen aivotärähdyksensä takia ensimmäisen liigaottelunsa vasta lokakuussa 2014. Hän pelasi seuran SM-liigajoukkueessa vain yhden runkosarja- ja kaksi CHL-ottelua, kunnes KalPa purki Liedeksen sopimuksen lokakuussa 2014. Jo samana päivänä hän teki loppukauden kattavan sopimuksen kasvattajaseuransa Hämeenlinnan Pallokerhon kanssa. Liedeksen sopimuksessa oli myös optio kaudesta 2015–2016, jonka HPK käytti joulukuussa. Hänen varsinainen tulokaskautensa SM-liigassa toi yhteensä 42 runkosarjaottelussa tehot 6+1=7.


title: Heikki Liedes

text: Liedes siirtyi kaudeksi 2016–2017 kaksivuotisella sopimuksella Rauman Lukkoon. Hän pelasi kauden aikana myös viisi ottelua lainalla Mestis-joukkue KeuPa HT:ssä. Elokuussa 2017 Lukko lainasi Liedeksen sinne kaudeksi 2017–2018 toistaiseksi voimassa olevalla sopimuksella. Hänen visiittinsä jäi kuitenkin yhteen Suomen Cupin otteluun ja Liedes palasi Lukon vahvuuteen. Hän teki liigauransa ensimmäisen kypärätempun 19. joulukuuta 2017 vieraissa KooKoota vastaan. Liedeksen ensimmäinen osuma jäi Lukon 0–4-voittoon päättyneen ottelun ratkaisumaaliksi ja hänen kolmas osumansa syntyi vastustajan tyhjään maaliin. Liedeksen temppu oli varsin erikoinen, sillä hänen jokaista maaliaan edelsi KooKoon puolustajan epäonninen kiekonmenetys, joka johti läpiajoon tai ylivoimahyökkäykseen. Mikko Laaksonen valitsi Liedeksen ottelun Alumnien tähtien ykköstähdeksi. Muutamaa päivää myöhemmin hän teki Lukon kanssa vuoden mittaisen jatkosopimuksen. Liedes teki kauden aikana lopulta SM-liigan yhden kauden piste-ennätyksensä tehoilla 10+6=16.


title: Heikki Liedes

text: Liedes pelasi alle 18-vuotiaiden MM-kilpailuissa vuonna 2011, Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2010.


title: Heikki Liedes

text: Liedes valmistui ylioppilaaksi Hämeenlinnan lyseon lukion aikuislinjalta keväällä 2015. Hänen isänsä Juha on yksi amerikkalaisen jalkapalloseura Helsinki Roostersin perustajista ja pelasi joukkueessa 1980-luvulla. Juha Liedes on lisäksi toiminut samaisessa lajissa valmentajana niin Helsinki Roostersissa, Hämeenlinna Tigersissa kuin Suomen maajoukkueessa. Lisäksi Juha Liedes on valmentanut HPK:n junioreita ja toiminut myös Heikin valmentajana.


title: Heikki Liedes

text: Heikki Liedes pelaa myös jalkapalloa Suomen kuudenneksi korkeimmalla sarjatasolla vitosessa pelaavassa Hämeenlinnan Härmän kakkosjoukkueessa.


title: Pietarin ja Paavalin kirkko

text: Pietarin ja Paavalin kirkko on apostoleille Pietari ja Paavali omistettu kristillinen kirkkorakennus. Usein kirkon alkuperäinen ja täydellinen alkukielinen nimi on muotoa Pyhien (apostolien) Pietarin ja Paavalin kirkko tai katedraali. Matkaoppaissa, kartoissa ja arkikielessä käytetään usein erilaisia yksinkertaistettuja, epävirallisia nimimuotoja. Erilaisia Pietariin ja Paavaliin viittaavia kirkkoja on maailmassa satoja. Esimerkiksi Iso-Britanniassa, Ranskassa, Saksassa, Venäjällä ja Yhdysvalloissa runsaasti kirkkoja ja katedraaleja on nimetty Pietarin ja Paavalin mukaan.


title: Pietarin ja Paavalin kirkko

text: Pietarin ja Paavalin kirkkoja ovat esimerkiksi:


title: Pietarin ja Paavalin kirkko

text: Luterilaisia Pietarin ja Paavalin kirkkoja:


title: Pietarin ja Paavalin kirkko

text: Katolisia Pietarin ja Paavalin kirkkoja:


title: Pietarin ja Paavalin kirkko

text: Ortodoksisia Pietarin ja Paavalin kirkkoja:


title: Pietarin ja Paavalin kirkko

text:
Joidenkin, aiemmin apostolelle Pietari ja Paavali pyhitetyn kirkon nimi on saattanut muuttua ajan ja vallanpitäjän vaihtumisen seurauksena. Näin on käynyt esimerkiksi
Varsinaisten kirkoksi vihittyjen rakennusten ohella monia rukoushuoneita (tšasouna) on omistettu apostoleille Pietari ja Paavali.


title: Juha Katajisto

text: Juha Katajisto (s. 25. helmikuuta 1992) on suomalainen pesäpalloilija, joka edusti Koskenkorvan Urheilijoita Superpesiksessä vuosina 2011-2015. Katajisto ja Koskenkorvan Urheilijat purkivat pelaajasopimuksen toukokuussa 2015. 2016 Juha Katajisto sai Try-out sopimuksen Hyvinkään Tahkoon


title: Juha Katajisto

text: Superpesiksen runkosarjassa Katajisto on pelannut 55 ottelua, joissa on lyönyt kolme ja tuonut 18 juoksua. Kärkilyöntipisteitä hän keräsi pelaamissaan runkosarjan otteluissa 85. Superpesiksen pudotuspeleissä Katajisto on pelannut yhdeksän ottelua, joissa on tuonut kaksi juoksua. Kärkilyöntipisteitä hän on kerännyt pudotuspeleissä kaikkiaan 11.


title: Julkivarmistus

text: Julkivarmistuksella tarkoitetaan toimia, joilla luodaan panttausoikeudelle tehokas sitovuus sivullisia kohtaan.


title: Julkivarmistus

text: Nimensä mukaisesti julkivarmistuksella tavoitellaan toimia, jotka tuottavat julkisuutta. Julkisuudella halutaan varmistaa panttivelkojan velkojanaseman säilyminen parempana suhteessa muihin pantinantajan tuleviin velkojiin. Erityisesti julkivarmistuksella on merkitystä pakkotäytäntöönpanossa.


title: Julkivarmistus

text: Julkivarmistuskeinoja on kolme: traditio eli hallinnan siirto, denuntiaatio eli panttausilmoitus sekä kirjaaminen rekisteriin.


title: Culiseta

text: Culiseta on sääskisuku, jonka edustajat levittävät arboviruksiin kuuluvaa Sindbis-virusta. Tämä aiheuttaa Pogostantautia, jota ilmenee yleensä Pohjois-Karjalassa. Oireet tälle on nivelkivut, jotka saattavat kestää vuosia ja ihottuma. Toinen tätä sairautta levittävä sääskisuku on "Culex".


title: Jani Ahonen

text: Jani Ahonen (s. 6. huhtikuuta 1992 Juva) on suomalainen pesäpalloilija, joka edustaa Haminan Palloilijoita kaudella 2016. Hänen kasvattajaseuransa on Juvan Nuorisopesis.


title: Jani Ahonen

text: Superpesiksen runkosarjassa Ahonen on pelannut 52 ottelua, joissa on lyönyt neljä ja tuonut 27 juoksua. Kärkilyöntipisteitä hän keräsi pelaamissaan runkosarjan otteluissa 116. Superpesiksen pudotuspeleissä Ahonen on pelannut 13 ottelua, joissa on lyönyt yhden ja tuonut kahdeksan juoksua. Kärkilyöntipisteitä hän on kerännyt pudotuspeleissä kaikkiaan 20.


title: Ismo Ankkuri

text: Ismo Ankkuri (s. 16. kesäkuuta 1981 seinäjoki) on pelaajauransa lopettanut suomalainen pesäpalloilija ja nykyinen pelinjohtaja. Tällä hetkellä Ankkuri toimii 2-pelinjohtajana Alajärven Ankkureissa, jota hän edusti viimeisenä myös pelaajaurallaan. Hänen kasvattajaseuransa on Seinäjoen Maila-Jussit ja hän on urallaan voittanut kaksi SM-hopeaa.


title: Ismo Ankkuri

text: Superpesiksen runkosarjassa Ankkuri on pelannut 265 ottelua, joissa on lyönyt 256 ja tuonut 36 juoksua. Kärkilyöntipisteitä hän keräsi pelaamissaan runkosarjan otteluissa 617. Superpesiksen pudotuspeleissä Ankkuri on pelannut 40 ottelua, joissa on lyönyt 25 ja tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 56.


title: Juho Jääskeläinen

text: Juho Jääskeläinen (s. 28. toukokuuta 1993 Kouvola) on suomalainen pesäpalloilija, joka edustaa Kouvolan Pallonlyöjiä. Hän on myös seuran oma kasvati. Pääosin Jääskeläinen on pelannut KPL:n juniorijoukkueiden mukana, mutta pääsi kaudella 2013 pelaamaan myös Superpesiksen runkosarjassa kolme ottelua. Näissä otteluissa hän saavutti kaksi kärkilöyöntipistettä.


title: Saku Kapanen

text: Saku Kapanen (s. 17. heinäkuuta 1979 Lappeenranta) on uransa lopettanut suomalainen pesäpalloilija, joka edusti viimeksi Kouvolan Pallonlyöjiä. Hänen kasvattajaseuransa on Juvan Pallo ja hän on urallaan voittanut kolme Suomen mestaruutta, neljä SM-hopeaa ja yhden SM-pronssin. Lisäksi Kapanen on päässyt pelaamaan kolmessa Itä-Länsi-ottelussa.


title: Saku Kapanen

text: Superpesiksen runkosarjassa Kapanen on pelannut 431 ottelua, joissa on lyönyt 69 ja tuonut 474 juoksua. Kärkilyöntipisteitä hän keräsi pelaamissaan runkosarjan otteluissa 1661. Superpesiksen pudotuspeleissä Kapanen on pelannut 127 ottelua, joissa on lyönyt 14 ja tuonut 165 juoksua. Kärkilyöntipisteitä hän on kerännyt pudotuspeleissä kaikkiaan 511.


title: Elokuvateatteri Moskova

text: Elokuvateatteri Moskova (, ) on historialtaan maineikas elokuvateatteri Valko-Venäjän pääkaupungissa Minskissä. Elokuvateatteri rakennettiin vuosina 1976–1980 ja otettiin käyttöön Moskovan olympiavuonna 1980. Rakennuksessa oli kaksi salia, joihin sopi 260 ja 1070 katsojaa. Se oli valmistuessaan Valko-Venäjän suurin elokuvateatteri. Tiloja on käytetty myös kokousten ja konferenssien järjestämiseen. Rakennuksen suunnittelivat arkkitehdit Viktar Kramarenka, Mihail Vinahradau ja V. Štšarbina.


title: Elokuvateatteri Moskova

text: Elokuvateatteri Moskova sijaisee Minskin ydinkeskustassa osoitteessa prospekt Pobeditelei 13. Lähin metroasema on Njamiha (Nemiga). Nykyään elokuvateatterin pienempi sali on elokuvaopiskelijoiden käytössä. Suuressa salissa on 873 istumapaikkaa. Elokuvateatterissa on baari-kahvila ja usean pöydän biljardisali, jonka läheisyydessä sijaitsee valkovenäläisessä taidehistoriassa arvokkaana pidetty taiteilija "Gabriela Vaštšenko"n mosaiikkilasityö.


title: Elokuvateatteri Moskova

text: Elokuvateatterin 1980-luvulta olevaa miljötä - niin ulkoasua kuin sisätilojakin - ollaan uusimassa. Rakennus on suunniteltu suljettavan vuoden 2014 jääkiekkokisojen jälkeen noin kahdeksi vuodeksi kunnostustöiden takia. Teatteria on tarkoitus modernisoida ja esimerkiksi jakaa suuri sali kolmeksi pienemmäksi saliksi.


title: Tommi Mäentausta

text: Tommi Mäentausta (s. 7. elokuuta 1990 Hyvinkää) on suomalainen pesäpalloilija, joka edustaa Kouvolan Pallonlyöjiä. Hänen kasvattajaseuransa on Hyvinkään Tahko.


title: Tommi Mäentausta

text: Superpesiksen runkosarjassa Mäentausta on pelannut 91 ottelua, joissa on lyönyt kaksi ja tuonut 110 juoksua. Kärkilyöntipisteitä hän keräsi pelaamissaan runkosarjan otteluissa 323. Superpesiksen pudotuspeleissä Mäentausta on pelannut 16 ottelua, joissa on tuonut 17 juoksua. Kärkilyöntipisteitä hän on kerännyt pudotuspeleissä kaikkiaan 55.


title: Mika-Matti Ojala

text: Mika-matti Ojala (s. 13. helmikuuta 1984 Kouvola) on suomalainen pesäpalloilija, joka edustaa Kouvolan Pallonlyöjiä. Hän on myös seuran omia kasvatteja.


title: Mika-Matti Ojala

text: Superpesiksen runkosarjassa Ojala on pelannut 231 ottelua, joissa on lyönyt 29 ja tuonut 27 juoksua. Kärkilyöntipisteitä hän keräsi pelaamissaan runkosarjan otteluissa 190. Superpesiksen pudotuspeleissä Ojala on pelannut 54 ottelua, joissa on lyönyt viisi ja tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 28.


title: Finnish Defence League

text: Finnish Defence League ry (FDL) on vuonna 2011 Facebookissa perustettu ja 2013 yhdistykseksi rekisteröity liike, joka toimii radikaalin islamin ja islamismin leviämistä vastaan Suomessa. Järjestöä on pidetty äärioikeistolaisena.


title: Finnish Defence League

text: Finnish Defence League sai alkunsa vuonna 2011 Englannissa toimivan English Defence Leaguen toiminnan innoittamana. Yhdistys pyrkii epäkohtien esilletuomiseen tiedotusvälineiden kautta sekä osallistumalla erilaisiin tapahtumiin. FDL hyväksyttiin yhdistysrekisteriin 2013.


title: Finnish Defence League

text: Finnish Defence League on julkilausunut periaatteikseen muun muassa naisten ja seksuaalivähemmistöjen puolustamisen sekä oikeuden vastustaa radikaalia islamia, ihmisoikeuksien puolustamisen ja edistämisen, demokratian ja oikeusvaltion kunnioittamisen ja näiden edistämisen šaria-lakia vastaan, ääri-islamiin liittyvän tiedottamisen sekä kansainvälisen yhteistyön. Järjestö kertoo vastustavansa ”alkuperäiskulttuurin” tietoista heikentämistä mutta ei kulttuurin ”luonnollisia muutoksia”.


title: Finnish Defence League

text: Jäseniltään FDL vaatii järjestön periaatteiden hyväksymistä sekä lisäksi ohjeiden noudattamista, kun jäsen kantaa järjestön tunnuksia. FDL:n mukaan jäseniksi ei haluta rasisteja, seksuaalivähemmistöjä syrjiviä tai väkivaltaisia henkilöitä.


title: Finnish Defence League

text: FDL:n rekisteröityminen yhdistykseksi tulkittiin "Ilta-Sanomissa" islam-kriitikoiden ja äärioikeiston haluna rekisteröityä. Uutisessa todettiin, että PRH:n edustajan mukaan yhdistyksen määritelmä täyttää aattellisen yhdistyksen kriteerit, eikä hakemuksessa ole viitteitä Pariisin rauhansopimuksen kieltämästä fasisminluonteisesta poliittisesta, sotilaallisesta tai sotilaallisluontoisesta järjestöstä.


title: Finnish Defence League

text: FDL:sta on kertonut esimerkiksi Yle. Ylen artikkelissa haastatellun Dan Koivulaakson mukaan jäsenet eivät ole Suomessa toistaiseksi syyllistyneet väkivallantekoihin, toisin kuin innoittajansa English Defense League. Osa sen kannattajista käyttää natsitervehdyksiä, mutta se on pyrkinyt tekemään eroa kansallissosialismiin esimerkiksi kannattamalla näkyvästi Israelin lippua. Yhdistyksen silloinen puheenjohtaja Mimosa Koiranen on puhunut yhdistyksen toiminnasta Yle Silminnäkijässä. Haastattelussa hän korosti muun muassa liikkeen kansainvälisiä yhteyksiä muihin samanmielisiin liikkeihin, sekä sitä, että yhdistys on poliittisesti sitoutumaton kansalaisaktivistiliike. Hänen mukaansa FDL tukee Israelia, koska se on "demokratian majakka". Koiranen kiisti liikkeen rasistisuuden tai äärioikeistolaisuuden.


title: Jussi Järvinen

text: Jussi Järvinen on suomalainen pesäpallovalmentaja. Hän toimi kaudella 2014 Vimpelin Vedon edustusjoukkueen pelinjohtajana. Aiemmin Järvinen on toiminut myös Nurmon Jymyn pelinjohtajana.


title: Jussi Järvinen

text: Järvinen korvasi edellisen pelinjohtajan Risto Ojanperän ennen kauden 2013 loppuottelusarjaa Sotkamon Jymyä vastaan.


title: Muinainen Brest

text:
Arkeologinen museo Muinainen Brest (, ) on Valko-Venäjän Brestissä sijaitseva arkeologinen museo. Se on perustettu osin Läntisen Bugin sivuhaaran Muhavetsin suun lähistöltä mutaan hautautuneena löytyneen vanhan, noin 1000–1200 -luvuilta peräisin olevan slaavilaiskylän päälle.
Valko-Venäjän suosituimpiin nähtävyyksiin kuuluvan Brestin linnoitusalueen eteläosissa sijaitsevan museorakennuksen suunnittelivat arkkitehdit Viktar Kramarenka, Mihail Vinahradau ja V. I. Štšarbina. Kooltaan 40x60-metrinen, betonista, lasista ja anodisoidusta alumiinista koostuva museorakennus rakennettiin vuosina 1972–1976. Arkeologinen kaivaus- ja tutkimustyö jatkui tämän jälkeenkin. Professori P. Lysenkon johdolla vuosina 1969–1981 ja 1988 suoritetuissa kaivauksissa alueelta löydettiin noin 220 puisen rakennuksen jäänteet, kolmen kadun kivetystä, aitauksia ja runsaasti aikakauden esineistöä.


title: Muinainen Brest

text: Arkeologinen museo avattiin yleisölle 1982. Museo on hallinnollisesti Brestin alueen kotiseutumuseon osasto. Museossa on vieraillut jo noin 3 miljoonaa kävijää.


title: Janne Hyvönen

text: Janne Eero Olavi Hyvönen (s. 18. syyskuuta 1992) on suomalainen pesäpalloilija ja maatalousyrittäjä.


title: Janne Hyvönen

text: Peliuransa Hyvönen edusti Superpesiksessä pelaavaa Sotkamon Jymyä. Superpesisdebyyttinsä Hyvönen teki kesäkuussa 2012 ottelussa Kouvolan Pallonlyöjiä vastaan. Kaudella 2014 hän korvasi kakkoskopparin tontilta joukkueen pelinjohtajaksi siirtyneen Mikko Korhosen. Ulkopelipaikaltaan Hyvönen oli kakkoskoppari. Kausi 2016 jäi Hyvösen viimeiseksi super-tasolla.


title: Janne Hyvönen

text: Pesäpallouransa päättänyt Hyvönen jatkaa kotitilansa isäntänä Sotkamossa.


title: Janne Hyvönen

text: Hyvönen oli Suomen Keskustan kunnallisvaaliehdokkaana vuoden 2017 kunnallisvaaleissa. Hyvönen toimii Sotkamon sivistystoimen lautakunnassa.


title: Denis Kokarev

text: Denis Sergejevits Kokarev (, s. 17. kesäkuuta 1985 Tver, Venäjän SFNT) on venäläinen jääkiekkoilija, joka edustaa KHL:ssä pelaavaa Dynamo Moskovaa. Hänen pelipaikkansa on hyökkääjä. Kokarev laukoo vasemmalta.


title: Denis Kokarev

text: Kokarev on pelannut Venäjän maajoukkueessa MM-kisoissa 2012 ja 2013.


title: Kari Kellokoski

text: Kari Kellokoski (s. 23. toukokuuta 1991 Halsua) on suomalainen pesäpalloilija, joka edustaa kaudella 2014 Alajärven Ankkureita. Hänen kasvattajaseuransa on Halsuan Toivo.


title: Kari Kellokoski

text: Superpesiksen runkosarjassa Kellokoski on pelannut Vimpelin Vedon paidassa seitsemän ottelua, joissa on lyönyt neljä ja tuonut kolme juoksua. Kärkilyöntipisteitä hän keräsi pelaamissaan runkosarjan otteluissa 12.


title: Matti Latvala (pesäpalloilija)

text: Matti Latvala (s. 16. marraskuuta 1983 Ilmajoki) on suomalainen pesäpalloilija. Hänen nykyinen seuransa on Superpesiksessä pelaava Kouvolan Pallonlyöjät. Latvalan ulkopelipaikka on kakkosvahti.


title: Matti Latvala (pesäpalloilija)

text: Latvalan isoveli Jukka Latvala on myös pääsarjatason pesäpalloilija.


title: Ameiurus

text: Ameiurus on monnikalojen lahkoon ("Siluriformes") ja piikkimonnien heimoon ("Ictaluridae") kuuluva pohjoisamerikkalainen kalasuku.


title: Ameiurus

text: Sukuun kuuluu seitsemän nykyisin elävää lajia.


title: Ameiurus

text: Kaikkien lajien alkuperäinen levinneisyys on Pohjois-Amerikassa. Kolme lajia esiintyy ihmisen siirtämänä myös Euroopassa ("A. melas, A. nebulosus, A. natalis").


title: Ameiurus

text: Lisäksi fossiileista on tunnistettu kahdeksan muuta tämän suvun lajia.


title: Jorma Honkasalo

text: Jorma Bruno Honkasalo (1. marraskuuta 1916 Turku – 23. toukokuuta 2009 Helsinki) oli Outokumpu Oy:n varapääjohtaja vuosina 1975–1980 ja hallituksen puheenjohtaja 1980–1982.


title: Jorma Honkasalo

text: Honkasalo oli koulutukseltaan diplomi-insinööri Åbo Akademista. Hän sai vuonna 1978 tekniikan kunniatohtorin arvon ja 1982 vuorineuvoksen arvon.


title: Jorma Honkasalo

text: Hänen veljensä oli Tauno Honkasalo ja tyttärensä elokuvaohjaaja Pirjo Honkasalo.


title: Lauri Honkavaara

text: Lauri Johannes Honkavaara (16. kesäkuuta 1926 Helsinki – 6. tammikuuta 2004 Helsinki) oli suomalainen varatuomari. Hän oli valtiovarainministeriön vero-osaston ylijohtaja 1970–1978, ja verohallituksen pääjohtaja hän oli 1978–1990. Puoluekannaltaan Honkavaara oli sosialidemokraatti.


title: Lauri Honkavaara

text: Lauri Honkavaara kirjoitti ylioppilaaksi Rauman lyseosta vuonna 1945, suoritti ylemmän oikeustutkinnon Helsingin yliopistossa vuonna 1949 ja sai varatuomarin arvon vuonna 1952. Honkavaaran veroura alkoi Loimaan verolautakunnan puheenjohtajana vuosina 1953–1955 ja Hyvinkään verolautakunnan puheenjohtajana vuosina 1955–1960 sekä Hyvinkään verojohtajana vuosina 1960–1962. Vuosina 1959–1961 Honkavaara työskenteli lisäksi veroasioiden esittelijänä Korkeimmassa hallinto-oikeudessa. Vuonna 1962 Honkavaara siirtyi valtiovarainministeriöön, jossa hän toimi nuorempana hallitussihteerinä vuosina 1962–1967, vanhempana hallitussihteerinä vuosina 1967–1969 sekä vero-osaston apulaisosastopäällikkönä vuosina 1969–1970. Vuonna 1968 Honkavaara työskenteli myös eduskunnan valtiovarainvaliokunnan sihteerinä valmisteltaessa uutta elinkeinoverolainsäädäntöä.


title: Janne Leppälä

text: Janne Leppälä (s. 13. toukokuuta 1986 Ilmajoki) on suomalainen pesäpalloilija, joka edustaa Haminan Palloilijoita.


title: Janne Leppälä

text: Superpesiksen runkosarjassa Leppälä on pelannut 282 ottelua, joissa on lyönyt 125 (22+103) ja tuonut 93 juoksua. Kärkilyöntipisteitä hän on kerännyt pelaamissaan runkosarjan otteluissa 553. Superpesiksen ylemmissä pudotuspeleissä Leppälä on pelannut 25 ottelua, joissa on lyönyt seitsemän (2+7) ja tuonut kolme juoksua. Kärkilyöntipisteitä hän on kerännyt ylemmissä pudotuspeleissä kaikkiaan 34.


title: Janne Leppälä

text: Ykköspesiksen runkosarjassa Leppälä on pelannut 20 ottelua. Lyötyjä hänelle on kertynyt 3+7 ja tuotuja 32. Kärkilyöntipisteitä Leppälä on kerännyt 103.


title: Meksikonkarhu

text: Meksikonkarhu ("Ursus arctos nelsoni") oli meksikolainen ruskeakarhun alalaji. Se hävisi sukupuuttoon todennäköisesti liiallisen metsästyksen vuoksi. Se söi monenlaista ravintoa kuten haaskoja, hedelmiä, jyrsijöitä ja hunajaa. Viimeinen havainto meksikonkarhusta on 1 500 metrin korkeudelta Sierra del Nidon ylängöltä 1960-luvulta.


title: Mikko Korhonen (pesäpalloilija)

text:
Mikko Korhonen (s. 29. huhtikuuta 1983) on suomalainen pesäpallon pelinjohtaja ja uransa lopettanut pesäpalloilija, joka edustaa Sotkamon Jymyä. Hän on myös seuran omia kasvatteja ja voittanut urallaan kahdeksan Suomen mestaruutta, kaksi SM-hopeaa ja yhden SM-pronssin.
Kaudeksi 2017 Korhonen jatkoi uraansa pelaajavalmentajana.


title: Mikko Korhonen (pesäpalloilija)

text: Superpesiksen runkosarjassa Korhonen on pelannut 273 ottelua, joissa on lyönyt 147 ja tuonut 66 juoksua. Kärkilyöntipisteitä hän keräsi pelaamissaan runkosarjan otteluissa 550. Superpesiksen pudotuspeleissä Korhonen on pelannut 134 ottelua, joissa on lyönyt 78 ja tuonut 28 juoksua. Kärkilyöntipisteitä hän on kerännyt pudotuspeleissä kaikkiaan 294.


title: Mikko Korhonen (pesäpalloilija)

text: Korhonen siirtyy kaudeksi 2014 kopparin tontilta Jymyn pelinjohtajaksi Mikko Kuosmasen tilalle. Korhonen on jo aiemmin toiminut Jymyn A-poikien pelinjohtajana.


title: Isonokkakipuaja

text: Isonokkakipuaja ("Xiphocolaptes promeropirhynchus") on kipuajien heimoon kuuluva varpuslintu.